Gatz eta argi | rufino iraola garmendia\n← ¿VIVIR SIN EGO?\nGatz eta argi\nPublicado el febrero 4, 2014\tpor kafarnaum\nV. Igandea, Arrunta, 140209, Mt: 5,13-16\nZuek zarete munduarentzako gatza. Baina gatza gezatzen bada, nola gazitu, ordea? Zuek zarete munduaren argia. Kandela ez da pizten gaitzerupean gordetzeko. Era berean, zuen argiak denen aurrean egin behar du argi. Zuen egintza onak ikusi eta zeruko zuen Aita gorets dezaten.\nKANDELA EZ DA PIZTEN BERE BURUARI ARGI EGITEKO\n‘Munduaren gatz…, munduaren argi’. Batzuetan, hitzok klabe proselitistan irakurri izan dira, egoarentzat oso era erakargarrian eta burua edo gogamenarentzat ere modu atseginean.\nIrakurketa hori honelatsu sintetiza daiteke: ‘gatz’ eta ‘argi’ izan daiteke, bakar-bakarrik, egiaren jabe dena. Jesus Jainkoaren Seme gizon eginak egia definitiboa komunikatu digunez (esan ere, halaxe esan zuen: «Ni naiz egia»), egia hori dugunak gara gu. Orain egin behar duguna da —Jainkoak nahi duen bezala— egia hori zabaldu mundu osora, bide okerretik alden dadin (jakina, ebanjelioa ez ezagutzean datza okerra edo errorea). Gurea da, geurekin dugu, ‘egiaren gordailua’; izan gaitezen, orain, trebe eta kuraiatsu, transmititu eta testigantza emateko.\nHasieran nioen irakurketa hori oso erakargarria dela egoarentzat eta atsegina burua edo gogamenarentzat…, pertsona kontzientziaren maila mitikoan dagonean, noski.\nMaila edo estadio horretako ezaugarria da egia absolutuaren ‘jabe’ izatearena, aldez aurretik sineste edo kontzeptu batekin identifikatu ondoren. Horrela, egia ‘objektu’ gisa tratatu ohi da —sineste hori onartzen bada— edo, bestela, ondokoak ez duen objektu gisa, dela informaziorik ez duelako edo dela uste onez.\nEgoa beti erakartzen du egiaren jabe dela kontsideratzeak, nagusiki bi motiborengatik: horrek segurtasun-sentsazioa ematen diolako eta —inkontzienteki— bere irudia errorean eroriak daudenen irudiaren ‘gainetik’ jar dezakeela uste duelako. Egoak guztiz atsegin du ‘berezi’ (gehiago) izatea.\nEta buruarentzat atsegina da, hagitz gustura mugitzen baita ideia, kontzeptu, sineste eta abarren munduan; guztiak ere arrazoimenak, bere neurrira, mugatu eta definitu ditzakeen objektuak.\nBuruarentzat ezer frustranterik baldin bada, berak egia ez dezakeela atrapa esatea da, zeren egia ez da buruaren (gogamenaren) mugen barnean kabitzen den ‘objektua’. Oso frustrantea, era berean, egoarentzat, jakinarazten badiogu ez daitekeela harrotu egiaren ‘jabe’ dela aitortuz, eta aski dela norbaitek hori uste izatea —edo besteen gainetik dagoela pentsatzea—, norabidez zeharo deskuidatu dela susmatzeko.\nHori horrela, ez dirudi zaila honetaz ohartzea: gizakia erraztasun handiz erori izan da eta erortzen da, oraindik, egia bere eskura dagoen objektutzat jotzearen tranpan eta, ideia eta iritziei dagokienez, besteen gainetik dagoelako ustearen zepoan. Egoa txoratzen jartzen du ‘gatz’ eta ‘argi’ gisa aitortzeak; izan ere, ez dago munduan, prezioak prezio, aitortua sentitzea baino mahiago duen ezer.\nAski dugu, ordea, kontzientzia mitikotik distantzia apur bat hartzea, aurreko planteamenduan dagoen tranpaz ohartzeko.\nEsana dugun eran, tranpa ez da hauxe baino: egia (atrapa daitekeen) objektu mentalarekin nahastea. Eta, pentsatzen dugunari esker —edo, agian, egiten dugunagatik— ‘gatza’ eta ‘argia’ garela uste izatea\nGauza bakoitza bere tokian ipintzen badugu, zehaztasun eta zorroztasun minimum batekin, ‘argia’ den pertsona ez dabil mundu osoari kontatzen; eta baldin bada, ez da inposatu nahi dituen ideiengatik, baizik bera denarengatik.\nZehazki, ‘gatza’ da biziari zaporea sakonago ateratzen eta hartzen laguntzen digun pertsona hura, zeren haren bizitzeko gustuak kutsatu egiten gaitu eta esperimenta dezagun bultzatu. ‘Argia’ da, bere presentzia amultsuari esker, gure iluntasunak ezkutarazten dituena eta existentziaren zentzu argitsua, gure benetako identitatea, hautematea ahalbideratzen duena\n‘Gatz’ eta ‘argi’ izatea, beraz, hantuste eta proselitismoaren kontrakoena da. Ez urguiluak eta ez fanatismoak dute zapore eta argirik.\nJesus ‘gatz’ eta ‘argi’ bezala azaltzen zaigu, baina bera zenagatik eta bizi zuenagatik. Ez zen izan teologoa, ezta kontzeptuetan indarra ipini zuen norbait. Harena, zinez, mezua sotil eta xumea da, praktikan zentratua, eta praktika errukitsuan: azkenik, ‘gatza’ eta ‘argia’ ez ote dira errukiaren beste izen bat?\n‘Dena berdin delako’ erlatibismoa onartzea esan nahi ote horrek, ideia eta iritziei dagokienez? Zinez eta egiaz, ez. Ez da ukatzen egia; baieztatzen dena da egia ez dagoela gure buruaren alkantzuan, nahiz eta buruak ere (arrazoimen kritikoak) asko lagundu bereizten. Baina argi eta garbi dagoela ematen du egia ez daitekeela pentsatua izan, bizi bakarrik egin daitekeela.\nOhartarazi behar dena da gizakiaren ezagutza-moduaren erlatibotasuna. Zeren, sarritan, pertsona batzuei entzuten diegunean —filosofia, erlijio edo beste zernahi eremutan— ‘erlatibismoaren’ kontra asmatu ahalak esaten, zinez eta egiaz, horren azpian dagoena da pluraltasunari beldurra, desadostasuna diferentziarekiko eta, azken finean, segurtasun falta inkontzientea.\nrufino iraola garmendiaren itzulpen librea\nEsta entrada fue publicada en 1 Igandeko ebanjelioa y etiquetada 140209. Guarda el enlace permanente.


Data honetako argitalpenak ikusgai: Otsaila, 2013\n- otsailak 25, 2013\nBailara berezia da La Vall Fosca , ezezaguna jende gehienarentzat. Halere, Carros de Foc esango bagenu, ziur mendian gabiltzanon gehienontzat ezaguna dela. Aran ibarraren hegoaldean, geratzen dela badiogu ere gauza bera. Boi-Taüll, Baqueira-Beret, Espot-eko (edo zaharrenentzat Llessui -ko) eski pistak dauzkala inguruan ere esaten badugu, eskiatzaileek gutxi gora behera jarriko dute mapan. Nik behintzat, berezia dela diodanean horregatik diot, oraindik asko esplotatu gabe dagoen bailara bat delako, nahiko naturala eta nahiko bertikala gainera. Halere, espekulazioaren atzaparrak ere iritsi ziran bertaraino. Florentino eta Ciak ( FADESA k) Ski & Golf binomioan barruan, eski pista bat egiten hasi ziran (lerro zuzenean bi kilometrotara Llesui ko pista duela urte batzuk itxita egon arren). Beno, eskerrak azkenean FADESAk kiebra jo, eta erdi egina dagoen arren, bertan behera geratu dela. Kasu hauetan, bertako turismoa beste era batean bultzatu eta balio naturala ezagutarazteko\n- otsailak 21, 2013\nEuskal herriko mendi eski txapelketa Euskal Herrixan egitea berezia da guretzat, Espainiara edo Frantziara jun biharra, eta gainera gazteleraz ez bada frantsesez, erderaz aritu biharra eukitzen dogulako normalian eskiatzera juten geran lekuetan. Euskal Mendizale Federaziuan email bat salbu (gaztelera hutsez bidali zigutena BESTE BEHIN!) Euskaraz bizi ahal izan dogu oingo astebukaera orokorrian, ez bakarrik lasterketan inguruan, ogia erosteko, zerbait galdetzeko, antolakuntza, ikusliak, poteua... euskaldunak ziran orohar. Oso politxa izan da, pentsa, Isaba ere soineko txuriz jantzi zitzaigun gure etorrera ospatzeko. Antxon Bandres zenaren omenezko lasterketa gainera berezia da guretzat. Akordatzen naiz lasterketetan beti etortzen zala gu agurtzera, beti Pakon aipamenen bat, beti bromaren bat... Bere faltan, Kristian ere fin zabilen bihar zanerako esku bat botatzen, aita, Antxon zenaren legadua mantentzen. Han ziran baita ere Josebatarrak, aspaldiko partez, Lizar, Xandalio etab, Guada\nOEOEOEOE Lariz Igorrekin eta Leo Txiriosekin ere Pierrarako hartu ditxuela!!! 3 Elgoibartar 2013ko Pierran!!! Gabarra atara eta margotu biharko dogu bueltarako!!! Horiez gain Otxoa eta Balen ere badixez. Aitorrentzat 11.pierra izango da, hau bai tipua! Besterik badixen oraindiok ez naiz enteratu. Joe, zelako enbidia!!! Nik lanagatik ezin izena eman, martxo bukaera izaten bait da lan-karga gehixen daukaten hilabetia. Halere, urteren batian bueltatuko naiz, seguru. Sekulako oroitzapenak etortzen jataz akordatzian Aurten jun bihar diraneri gomendio bat emateko lizentzia hartuko dot, Pierrara juteko euskaldun batek eman ahal daban gomendiorik garrantzitsuena, ahaztu eskiatziaz eta entrenatziaz, eta kantu hau ikasi ezazue mesedez, Ene maite, ene maite ene maite Kattalin sekulako ta betiko galdu zaitut Kattalin. ez ezazue guk egin genduan ridikulua egin, kanta jakin ez! Lau egun mendi eskian sartu-sartuta, munduko edozein partetako jendiakin, danok gauza berarekin bur\nAzkeneko astean EHko mendietan erori dan beste elur ikusi ostian, zalantzan nenguan Piriniotara juan edo hemendik geratzia. Beno, egian esan, zalantza gutxi, nahixago naban hemengo mendixetako elurretan ibiltzia, baina eguraldixa baldintza izaten da horretarako, eta parte metereologiko ia guztixek EHn euri antzera egongo zala ematen zaben, eta aldiz piriniotan guztiz oskarbi domeka eguerdira arte. Elurte eskergak ikusteko gogo pixka bat ere banaukan, kaletan 3-4 metro metatuta, Astun elurjausixengatik itxitxa ... Ikusi adibidez Luz-eko bideo hau makinak bidia zabaltzen Eta tenporada bete betian elurretan matxakatzeko gogua ere banaukan. Azkenian han egun osua zaoz elurran bueltan, presarik gabe horretara. Gainera, igandean Somporten CVCk antolatuta, Iraupen eskiko Donostia saria lasterketa zauan. Azkenean, batez ere eguraldiagatik, piriniotara joatea erabaki naban, ze beste guztixa hemen eskiatziakin gonbaratzen, ez da ezer. Barixaku arratsaldian abantau nintzan piriniotaruntz,\n- otsailak 06, 2013\nTxapa nahikua eman ondoren, hemen argazki bideo eta abarrak sartzia pentsatu dot Beti bezela, Zu kirolari fin ibiltzen da deporte minoritario hauek kubritzen. Hemen beste behin atzo gabian eman zaben lan txukuna. Mila esker!!! Altitoyko taldian profesionaltasuna ikusteko bideo hau gomendatzen dizuet, igandeko etapako bergonseko beste jeitsiera zergaitik ez zuten jarri ageri da hemen. Andonik esplikatzen duen bezela facebooken (itzulita): Bergonseko maldan kata bat eginda EZ jeistea erabaki genuen. Haizeak jota zegoenez, kata bat eign genuen. Emaitza: 30-40zmtako haize plakak, kohesiorik gabeko beste elur kapa baten gainean. Seb-ek dioen bezela: no posible!! Haciendo una cata de la pendiente que NO bajamos en el pic de Bergons. Vimos que estaba muy venteado e hicimos una cata de la nieve en el Pic de Bergons. Resultado, unas placas de viento de 30-40cm sobre otra capa de nieve sin cohesión. Como dice Seb, no posible!!! Ondoren, Javi eta bion argazki batzuk zapatuko lasterket\nAginduta bezela, hemen nator Altitoy ko kontakizunekin, edo Ainhoak Urgaziko blogian ondo jartzen zaban nere kontakizun deportibuari eranskinakin. Ainhoak pasa didan argazki honetan ondo ikusi leike Candanchukoeri (atzetik datozenak) tartea atera nahian Javi eta biok esfortzu betean goraka. Hau martxa, lehenengo igoeran semeak pasa gintuen, eta azken jeitsieran aitak! De 2013 Otsaila Urteko zita garrantzitsuena da neretzat Altitoy-a. Piriniotako probarik garrantzitsuena izateaz gain, kanpora (Pierra, Mezzalama...)ra joateko bezelako arazorik ez dot eukitzen Altitoyrako, eta ibilbide eta gogortasun aldetik gero eta gertuago dago hauetatik. Halere, kritika (eraikitzaile) bezela, eta nere gustorako, luzera bermatzia da falta jakon bakarra. Zera esan gura dot, Pierran adibidez, 4 egunetan 10.000m egingo dituzula ziurtatzen dizkizute, eta eguraldiarekin jokatzen dute egun batzutan gehiago edo gutxiago jartzeko, baina lasterketa bukaeran hor inguruan ibiltzen da desnibela.


Giro bikaina Udala auzoko San Esteban jaietan - Arrasate - Goiena.eus\nGiro bikaina Udala auzoko San Esteban jaietan\nArantzazu Ezkibel Galdos 2009-08-03 16:38\nSan Esteban eguna ospatu dute Arrasateko Udala auzoan. Goizean meza entzun dute auzoko elizan eta jarraian gosaria egin dute Udalaitz-Azpi elkartean. Goiza lainotuta igaro dute, baina eguerdi parterako hobera egin du eta eguzkiak ederto berotu du.\nMahaiaren inguruan gustura aurkitu ditugu auzotarrak. Bertaratutakoek gazta, txorizoa, urdaiazpikoa eta edatekoak aurkitu dituzte prest elkartean. Madinabeitia soinujole aretxabaletarra ere atsedenik hartu gabe aritu da gosaria alaitzen, aurreko urteetan bezala.\nSan Esteban jaiak egubakoitzean hasi zituzten Udalan. Auzotarrentzat antolatutako pilota txapelketa jokatu zuten; domekan, ostera, afaria egin zuten auzotarrek. Giro ona izan zutela afarian azpimarratu du Martin Uribarren auzo-alkateak. Guztira 30 lagun inguru elkartu ziren, eta gaua giro alaian pasa zuten.\nPuzgarriak eta kart zirkuitua\nAuzotar nagusiak aurkitu ditugu Udalaitz-azpi elkartean gosaltzen. Baina, Udalako jaietan arreta handia eskaini diete aurten umeei. Hori horrela, puzgarriak eta kart zirkuitua izan dituzte euren gozamenerako. Aurrekontuaren arabera, auzoko txikienek ahalik eta ondoen pasatzeko egitaraua prestatzen dute Udalan. Lehenengo orduan gazte gutxi ikusi ditugun arren, eguna aurrera joan ahala asko izan dira puzgarrietara hurbil diren gaztetxoak. Madinabeitia soinu jolearen laguntzarekin egindako poteo herrikoia izan dute ondoren Udalan.


Egoera Fiskala: Tributazioa\nZergatik ez dira eskatzen langileen seme-alaben kopuruari buruzko datuak eta familia-liburua, ERTE Covidetik eratorritako langabezia-prestazioak kalkulatzeko?\nGaur egun, Gobernuak uste du gehienezko langabezia-prestazioa bakarra izango dela (zenbat seme-alaba dituzten kontuan hartu gabe, etab.), hasiera batean, eskaerak azkartzeko, egoera ikusita eta lehen aldiz, enpresak izapidetzen baititu langileak SEPEra joan beharrean. Egoera hori amaitzen denean, langileek, behar den dokumentazioa aurkeztuta (familia-liburua...), beren egoera pertsonalaren arabera prestazioa osatzeko eskatu ahal izango dute, etendura-datatik atzeraeraginezko ondorioekin, eta desberdintasunak ordaintzeko.\nMugaz gaindiko langile batek nola kudeatuko du bere egoera? Langabezia ere ordainduko zaio?\nSEPEro kontsulta egin ondoren, ERTE kasuetan prestazioa Espainiako SEPEren kontura izango dela dirudi. Kontratua iraungiz gero, Frantziako langabeziara joan beharko du.\nErretiratzear nago, eta 2 hilabete inguru geratzen zaizkit, ez dakit ERTE izapidetzea kontuan hartuko dudan ala ez; izan ere, entzun dut ERTEa tramitatzen bada, nire langileak gutxienez 6 hilabetez eduki behar ditudala kontratatuta. Hau horrela da?\nEz dago argi. Errege Dekretuak ezartzen du bertan aipatzen diren neurriak enplegua 6 hilabetez mantentzeko konpromisoarekin aplikatuko direla. Ez ditu ezartzen ez betetzearen ondorioak, ez eta enpleguari eusteko modua ere. No es una cuestión clara. El Real Decreto establece que las medidas en él contempladas serán de aplicación con el compromiso de mantenimiento del empleo durante 6 meses. No establece las consecuencias de su incumplimiento, ni la forma del cómputo de ese mantenimiento del empleo. Ez du esaten ERTEa aplikatzean langile horiek izan behar duten kontratatuak, edo batez besteko enplegu-bolumenari dagokion. Xedapen hori garatzen duen araudia ikusi arte itxaron behar da.\nNoiz kobratuko dute langabezia langileek?\nKontu hori ez da gure eskumenekoa, SEPEren esku dago eta ezin dugu jakin. Inola ere ez apirilaren bukaera baino lehen.\nZer gertatzen da langileari alarma-egoeran kontratua amaitzen bazaio?\nEztabaidarako gai izan daiteke, ondorioen erregulazioa dekretuz aldatzen baita. Gaur egun, ezin zaie aldi baterako kontraturik iraungi ERTEa duten langileei. Esan dezagun ERTE delakoaren iraupena parentesi bat bezalakoa izango dela. Adibidez: martxoaren 1etik 30era hilabete baterako kontratatutako langilea. ERTEan martxoaren 15ean sartzen da, enpresan lanean 15 egunez aritu ondoren. Martxoaren 30ean ezin da kontratua amaitu. Gobernuak jarduerari berriro ekitea erabakitzen badu, kontratua betetzeko 15 egun geldituko zaizkio, balioz iraungi ahal izateko.\nNire langilea alarma-egoeran zegoen unean bajan bazegoen, ERTEan sartu behar dut?\nBai, sartu egin behar duzu.\nZer gertatzen da nire langilea Euskal Autonomia Erkidegotik kanpo bizi bada?\nEz da ezer gertatzen, prestazioa estatu mailakoa da.\nNire langileak kontu korronterik ez badu, nola kobra dezake langabezia?\nBanku batera joan beharko du kontu korronte bat irekitzera. Gaur egun, banku askok on line kontuak dituzte, eta datu pertsonalak bete eta NANa erantsi besterik ez duzu egin behar.\nNola jakin dezaket zein den nire ERTE espediente-zenbakia?\nERTE aurkezten dugunean, zenbakia ez da berehala esleitzen. Gure lurraldean aurkeztutako ERTE kantitateak direla eta, gutxi gora-behera bi edo hiru egunetarako zenbaki bat esleitzen digutela ikusi dugu. Ez kezkatu. Jakinaraziko dizugu.\nNola jakin dezaket nire ERTE onartu duten?\nLan Agintaritzak 5 egun balioduneko epea du, zure ERTE aurkezten denetik, ezinbesteko arrazoirik dagoen ala ez erabakitzeko. Ebazpen adierazia eman dezake, baina dagoen kolapsoa dela eta, asko ez dira epearen barruan ematen ari. Lan arloko agintaritzak epe horretan erabakirik hartzen ez badu, ezinbestekotzat joko da, eta administrazioaren isiltasun positiboaren bidez baimenduko da.\nGero, langile bakoitzari ERTEa banaka jakinarazi beharko diozu, ematen dizkizugun ereduen bidez.\nLangileek alta eman behar dute Lanbiden? Eta zer gertatzen da dagoeneko egin badute?\nEz da beharrezkoa langileek Lanbiden alta ematea. Izapide guztiak guk edo zure aholkularitzak kudeatuko ditu. Baina Lanbiden alta eman badute, ez da ezer gertatzen, langabezia-prestazioa berdin jasoko baitute.\nZein dokumentazio bidali behar dut nire enpresan ERTEa bideratzeko?\nElkarteak zuen izenean ERTEak tramitatzeko baimena sinatuta.\nEguneratutako nortasun agiriaren fotokopia (i) bakarko empresariarena; (ii) ondasun erkidegoa-ren partaide guztiena; ala (iii) sozietate mugatuaren izenean sinatu behar duen administrariaren ala apoderatuarena.\nSozietate mugatuen kasuan, sinatu behar duen administrariaren ala apoderatuaren izenpea jasotzen duen eskritura. Ondasun Erkidegoaren-en kasuan, konstituzio eskritura. Bakarko empresarien kasuan, JEZ-ean alta.\nEn el caso de las Sociedades Limitadas, la escritura de la sociedad limitada en la que conste el apoderamiento de quien vaya a suscribir la documentación (bien sea de constitución de la sociedad o de nombramiento de administrador/apoderado). En el caso de Comunidad de Bienes, la escritura de constitución. En el caso de los empresarios individuales, el alta en el Impuesto de Actividades Económicas (IAE).\nJZE-an alta (IAE) non zein epigrafetan zaudeten altan agertzen den.\nKasu bakoitzean itxiera total-a ala partziala den argitu behar diguzue. Itxiera partziala okindegiak ala etxerako zerbitzua duten jatetxe/tabernetan aplikagarria da).\nItxiera partziala izanez gero, langileei nola eragiten dien argitu behar diguzue (jardunaldiaren moztea ala egunka egin behar duzuen etenaldia), eta zein diren kasu bakoitzean neurriak eragindako langileak.\nLangile guztien datu pertsonalak: Izen eta abizenak, NAN zenbakia, jaiotze data, jaioterria, helbide eguneratua (oso garrantzitsua da oraingo helbidea ematea) eta telefonoa.\nLangileei emandako jakinarazpena aldi baterako enplegu erregulazioko espediente (ERTE) aplikatzen zaiela, sinatuta.


Eñaut Elorrieta: &quot;Nire mugekin topo egin nahi izan dut disko honekin&quot; Urola Kostako Hitza egunkariari emaniko elkarrizketan esana. "Hemengo eta kanpoko idazleen letrak hartu, eta gitarra soil batekin hasi nintzen, oso modu sinplean. Gozamena berehalakoa izan zen". Dena, ordea, ez zen samurra izan: "Erabaki guztiak nik hartu behar izan ditut, eta une batzuetan perspektiba galduko nuen beldur nintzen. Zalantzek eta isuek gainditu izan naute momentu batzutan". Elkarrizketa osorik jarraian. https://www.kulturaz.eus/bloga/1090 https://www.kulturaz.eus/@@site-logo/logoa.png


Urtarrilaren 18an zabalduko da Orioko eta Aiako ikastetxeetan matrikulatzeko epea - Aia orio - Karkara.eus\nUrtarrilaren 18an zabalduko da Orioko eta Aiako ikastetxeetan matrikulatzeko epea\nKarkara 2021-01-12 11:50\nUrtarrilaren 16an ate irekien jardunaldiak egingo dituzte Zaragueta Herri Eskolan eta Orioko Herri Ikastolan, larunbatarekin. Bestalde, bihar, hilaren 13an, bukatuko da Orioko Maria Maestra eta Aiako haurreskolan izena emateko epea.\nIkastetxeak jarri dira 2021-2022 ikasturtera begira, eta abiatu dituzte matrikulazio kanpainak. Izan ere, urtarrilaren 18an irekiko da ikastetxeetan matrikula egiteko epea, datorren astelehenean.\nHorri lotuta, Zaragueta Herri Eskolan ate irekien jardunaldia egingo dute urtarrilaren 16an, 10:30ean hasi eta 12:30era bitartean. Urtarrilaren 20an bilera informatiboa izango da, elebiduna, 18:00ean hasita. Hemen klik eginda eskuratu daiteke informazio osatuagoa.\nOrioko Herri Ikastolari dagokioenez, ate irekien jardunaldia egun berean egingo dute, urtarrilaren 16an, larunbatarekin. Jende pilaketak ekiditeko hiru txanda antolatu dituzte, eta bisita egiteko interesa dutenek, aurretik izena eman beharko dute, ikastolara deituta edo e-postara idatzita. Xehetasun gehiago izateko, egin klik hemen.\nHaurreskoletako epea zabalik\nLehengo astean ireki zuten Orioko eta Aiako haurreskoletan izena emateko epea, eta zabalik egongo da urtarrilaren 13ra bitartean. Hemen klik eginda lortu daiteke informazio gehiago.


Larunbateko atxiloketari buruz: - - Goiena.eus\nLarunbateko atxiloketari buruz:\nPiter Encinas 2020-05-26 12:11\nUste dut komunikabide guztiak inpartzialak izan beharko liratekeela; horrexegatik, komunikabideei eskaera bat egin nahi diet: zergatik ez duzue bideo osoa argitaratzen? Komunikabideen ardura berriak nola gertatzen diren kontatzea delako. Badakit hori esatea edo aldarrikatzea utopia hutsa dela, baina horrek bost axola niri, utopikoa naiz eta harro nago.\nBestalde, poliziaren portaera aztertu nahi dut eta, hasteko, uste dut onartezina dela. Poliziak ez zituen kontuan hartu harrapatzearen ondorioak edo gerta zitezkeenak? Ez da bakarrik autoaren kolpeagatik, baita lurrera erortzean ere.\nBukatzeko, nire buruari bi galdera egiten dizkiot: Arkauten ez dute ezagutzen psikologia zientzia? Egoera hauetan psikologo batek ez luke atxiloketa hobeto egingo? Hori esaten dudanean esan nahi dut uniforme gabeko psikologoa, ez uniformeduna.\nPosdata: Jakin ezazue nik ez dudala zuen portaera txalotzen.


Juan Carlos Quintana: "Gaurko bizitza sistema Neolitikoan hasi zen garatzen. Ordutik planeta hondatzen ari gara" - Lea-Artibai eta Mutrikuko Hitza : Lea-Artibai eta Mutrikuko Hitza\nZein datu berri ezagutu zenituzten Santimamiñen?\nJose Migel Barandiaran, Enrique Eguren eta Telesforo Aranzadi Santimamiñen egon zirenean, denbora sekuentzia bat ezarri zuten, kobazuloa okupatzen denetik berau uzten duten arte. 30.000 urteko denbora sekuentzia ezarri zuten. Euren arabera, duela 30.000 urte Sapiens Sapiensak izan ziren haitzulora sartu ziren lehenak eta erromatar garaikoak azkenak. Gure ikerketak hori ezeztatu zuen, lehenengo okupazioak duela 15.000 urtekoak direla zehaztuz. Duela 30.000 urte, Gautegiz Arteagan dagoen Antolinako Koban bizi ziren. Dakizkigun datuen arabera, duela 15.000 urte, hondakinen ondorioz, lurzorua igotzen joan zen horretan, eta Antolinako Kobatik Santimamilera lekualdatu ziren.\nZelan ohartu zineten akatsaz?\nArkeologoek garai hartan zuten giza eboluzioari buruzko ezagutza gaur egungoaren oso desberdina zen. Kobazuloaren oinarrian hezurrez egindako azkon moduko jaurtigailuak aurkitu zituzten, une hartan Aurinaziar garaikoak zirela uste zirenak; hau da, duela 30.000 urtekoak. Gaur egun datu gehiago dauzkagu eta jaurtigailu horiek duela 15.000 urte ere egiten zirela badakigu. Gure indusketan haiek ezarritako sekuentzian oinarritu ginen, eta dena ondo zihoan. Baina datazioak bidali bezain laster konturatu ginen okerrak zirela datuak, eta leizearen sekuentzia berria zehaztu genuen.\nBeraz, lehenak duela 15.000 urtekoak dira?\nLehen giza okupazioa bai, baina haitzuloa askoz lehenago ere okupatuta egon zen, ez gizakiez, haragijaleez baizik. Duela 27.000 eta 20.000 urte artean haragijaleek erabiltzen zuten. Inoiz ez zen gizakirik sartu, ez baitago giza presentziaren zantzu bakar bat ere. Animaliek hibernatu egiten zuten bertan, baita harrapakinak gorde eta jan ere. 19.000 urtean, baina, kobazuloa urez bete zen, eta 17.000an lehortu. Garai hotza eta lehorra zen hori, eta orduan sartu ziren kobazulora madeleindarrak, duela 15.000 urte. Ordutik, kobazuloa erromatar garaira arte izan zen gizakien babeslekua. Baina ez etengabean.\n“Azken Madeleine aldian, Santimamiñe bizileku bihurtu zen, paisaia oso hotza zelako. Horregatik, haitzuloaren barnealdea okupatu zuten”\nZelakoa da garai hori?\nMadeleine aldian hiru etapatan banatzen da kobazuloa: behekoa, uholdeena eta azken madeleiniarra. Santimamiñera datozen lehenengoak oreinen ehiztariak dira. Kobazuloa harategi bat bezalakoa zen eurentzat, haragia prozesatzeko biltegi bat. Horregatik, seguru asko, garaikoak bizi ziren beste aztarnategi edo kobazulo bat egongo da Urdaibain, oraindik aurkitu ez dena. 14.700etik 14.000ra egon ziren bertan lehenak, beste uholde baten ondorioz Santimamiñe urak hartu zuelako. Kobazuloan aurkitu genituen buztin garbien biltegiek egiaztatzen dute hori. Klima aldaketa horiek inguruko ziklo klimatikoen berri ematen dute: hezea, hotza eta lehorra zen. Hala, azken Madeleine aldian, Santimamiñe bizileku bihurtu zen, paisaia oso hotza zelako; gaur Europako iparraldean bizi den eper baten eta elur orein baten hezurrak aurkitu genituen. Horregatik, haitzuloaren barnealdea okupatu zuten. Garai horretan hasi ziren lurrak ematen zuena kontsumitzen.\nEtxeko giroa zegoen, beraz.\nBizileku bat zen kobazuloa. Talde osoaren babeslekua zen, eta kobaren espazioaren antolaketa egin zuten. Habitat horren izkina batean, denbora luzez, sua egon zen, eta horrek egonkortasuna islatzen du. Beste izkina bat silez beteta zegoen, eta beste bat faunaz. Orduantxe apaindu zuten kobazuloaren santutegia.\nMadeleine aldia amaituta, bertan jarraitu zuten.\nPleistozenoan eta Neolitikoan bertan jarraitu zuten. Azken horiek lehen nekazariak ziren. Etxeko animaliak zituzten, eta zerealak kudeatzen hasi ziren. Santimamiñe ezagutzen zuten baina ez ziren kobazuloan bizi, klimak hori ahalbidetzen zuelako. Horiek duela 6.000 eta 5.000 urteetan datatzen ditugu. Duela 3.500 urte ingurukoek, berriz, haitzuloa hilobi bezela erabiltzen zuten. Garai hartan hasi ziren ehorzketa kolektiboak egiten, trikuharriekin lehenengo. Santimamiñen eta Katillotxun egin zituzten, eta errituala kobazuloetara eraman zuten. Pentsatzen zen eredu hori jarraitu zutela Santimamiñen, 242 giza aztarna atera baitzituzten handik. Baina hezurrak gizabanako kopuru txiki batenak zirela egiaztatu zuen Pako Etxeberriak: sei gizonenak, emakume batenak eta bi zehaztugaberenak.\nGarai berekoak ziren?\nBatzuk duela 6.000 urtekoak ziren, eta erromatar berantiarrenak beste batzuk. Euren artean, aniztasun genetikoa nabarmena zen, eta ez zegoen ahaidetasun erlazio bakar bat ere. Leinuari erreparatuta, Paleolitikoko leinu ohikoenak zituzten. Aniztasun genetikoa aurkitu genuen, baina jarraitutasun genetikoagaz.\nHori guztia teknologia berriei esker jakin ahal izan duzue.\nSantimamiñen 2004tik 2014ra arte egon ginen. Indusketa lan handia egin eta datu asko bildu genituen, hasierako zundaketa lanen emaitzekin monografiko bat argitaratuz. Orain, bildutako datu horiekin denetariko arloak ikertu behar ditugu. Izan ere, 2014az geroztik, ikerketa lanetarako teknologia asko garatu da, eta berrikuntza asko daude. Esaterako, iaz, Atapuercako indusketa batean, neandertalen garaiko okupazio baten sedimentuetatik giza DNA atera zuten.\n“Arkeologiari esker, nor garen, nondik gatozen eta gure arbasoak zelakoak ziren edo zelan antolatzen ziren dakigu”\nEzkutuko altxor asko daude eskualdeotan?\nOraindik aurkitu ez diren aztarnategi asko daude aurkitzeko, baina zaila da horiekin topo egitea. Aurten Zierbenan aurkitu dugu aire zabaleko Neolitiko garaiko kokaleku bat, obra bat egin aurreko balorazio arkeologikoan. Beraz, obrarik egin ezean, oso zaila da horietara iristea, lur azpian baitaude. Ikus daitekeena kontrolpean daukagu Busturialdean, baina lurperatuta dagoena ez, eta hor altxor asko daude aurkitzeko. Horregatik, obrak egiten direnean adi egon behar gara.\nZergatik da iragana ezagutzea horren garrantzitsua?\nArkeologiari esker, nor garen, nondik gatozen eta gure arbasoak zelakoak ziren edo zelan antolatzen ziren dakigu. Zenbat eta gehiago jakin, orduan eta hobeto ulertuko dugu zergatik gauden hemen. Gaurko bizitza sistema Neolitikoan hasi zen garatzen. Eta ordutik, planeta hondatzen ari gara, modu oldarkor eta azeleratuan ustiatzen ari garelako. Atzera begiratuz gero, aldaketa klimatikoak zeudela ikusi dezakegu, baina aztertu behar da gaur egun gertatzen dena garaian garaikoa den edota gizakiak bultzatutakoa. Historiaurreak zeresan handia du. Antzinako polenak ere, Santimamiñe inguruetan baso naturalak zeudela erakusten du, eta egungo paisaia erabat desberdina da. Garrantzitsua litzateke baso-paisaiak kudeatzen dituztenek atzera begiratzea. Barandiaranek esan ohi zuen bezala, oraina ezagutzen duenak oraina bakarrik ezagutzen du; baina oraina eta iragana ezagutzen dituenak horiek ezagutzeaz gain, etorkizuna hobeto hauteman dezake.\nArkeologia jardunaldien 25. ekitaldia izan da aurtengoa. Arkeologiari buruzko interesa dago?\nBatzuetan interes handia dagoela pentsatu izan dut, baina bestelakoa da gaur egun daukadan iritzia. Gernika leku pribilegiatua da, arkeologiari buruzko hedapena egin duen arkeologia taldea dagoelako. Beste leku batzuetan bestelakoa da egoera. Bizkaian egiten diren zabalkunde jardueretara berberak joaten dira. Jardunaldi hauei buruz egiten dudan balorazioa, aldiz, positiboa da. Erantzun handia eduki dute, jende asko etorri da.


Tachen uharteak - Wikipedia, entziklopedia askea.\nTachen uharteak edo Dachen uharteak (txinera sinplifikatuz: 大陈群岛; txinera tradizionalez: 大陳群島; pinyineraz: Dàchén Qúndǎo), Txinako Herri Errepublikako Zhejiang probintziatik hurbil dagoen uharte multzoa da. Uharteak Taizhou hiriko Jiaojiang Barrutiaren barne daude.\n1949an Txinako Herri Errepublika sortzean eta Chiang Kai-sheken ejerzitoak Txina gehiena komunisten esku geratzean, Hego Txinako itsasoan zeuden uharte asko Txinako Errepublikaren eskuetan geratu ziren. Dena den, 1955ean Ameriketako Estatu Batuetako ejerzitoak, bertan bizi ziren 10.000 pertsonatik gora ebakuatu zituen, ekialderako zeuden uharteak hobeto defendatu ahal izateko. Tachen uharteak horrela, Txinako Herri Errepublikaren esku geratu ziren.\n(Ingelesez) Uharteen ebakuazioari buruzko erreportaia BBCren webgunean.


Bizikidetza ariketa izan da Zubideiak - Topagunea | Euskaltzaleen Topagunea\n> Berriak > Topagunea > Bizikidetza ariketa izan da Zubideiak\nEgun betea eta aberatsa izan zen maiatzaren 7an Leioan, EHUko Bizkaiko Campuseko irakasleen unibertsitate eskolan, bizi izandakoa. Guztira 90 lagun hurbildu ziren Zubideiak gune irekira, eta iragarri modura, gizarte elkarrizketa zabal eta aberatsa egin zen bertaratutakoen artean.\nPartaideen artean aniztasuna nagusi. Euskalgintzan ari diren euskaltzaleak, erakundeetako teknikariak, hezkuntza munduko profesionalak, etorkin kolektiboetako ordezkariak, unibertsitateko irakasleak, mundu kooperatibo eta enpresatako lagunak, gurasoak, ikasleak, gune irekien lagunak, umeak,… Euskararekiko harremana ezberdin bizi duten lagunak. Eta hortaz gain, egunean zehar itzulpen lanak egiten aritu ziren interpretariak, haurrekin jolas eta tailerretan aritu ziren hezitzaileak eta egun osoko irudiak jasotzen aritu ziren kameralari eta kazetariak.\nAurrez ezarritako agendarik gabe, partaideek arin osatu zuten egun osorako gaitegi eta eztabaidagaien panela. Gune irekiak eskaintzen duen espazio zabal horri edukia eman zioten era guztietako gaiek. Paper eta proposamenez bete zen agendarako espazioa: “Nola kudeatu hizkuntzen arteko harreman eta gatazkak espazio elebidunetan?”; “¿cómo l@s nuev@s ciudadan@s vasc@s accedemos al euskera?”; “zein izango da hizkuntza errealitatea 20 urte barru”, “hezkuntza sistema: konzentrazioak,…”, “sinergiak hizkuntza gutxituen defentzan”; “euskararen imaginarioa nola berritu kultur aniztasuna barneratzeko?”; “fracaso escolar: ¿qué hacer cuando el fracaso escolar está relacionado con el manejo del idioma?”, “lortu dugu!”; “euskararen aurkako zurrumurruen aurrean erantzuteko ideiak”; “¿cómo hacer que los inmigrantes sean parte del mundo laboral en euskera?”; “nola landu euskararekiko ditugun iritzi eta aurreiritziak / maitasun eta desamodioak?”,… Galderak, proposamenak, iritziak,… guztiak izan zuen lekua gai proposamenetan.\nLan taldetan, elkarrizketa bizi eta interesgarriak\nOrdu eta erdiko hiru txandatan banatu zen eguna eta txanda bakoitzean hainbat elkarrizketa egin ziren aldi berean. Unibertsitateko interpretaritza ikasleen laguntzarekin hizkuntza ezberdinetan gauzatu ziren elkarrizketok (nagusiki euskara eta gazteleraz) eta komunikazio ariketa modura ere izan zuen balioa larunbatekoak.\nElkarrekintza, ezagutza, iritzi trukea, bestearen lekuan jartzea,… hainbat elkarrizketatan partaideek aitortu zuten besteen iritziak entzutetik aurrez zituzten iritziak aldatzeko balio izan zuela ariketak. Taldeen ondorioetan ere ikus daiteke, errealitate ezberdinek izan zutela presentzia elkarrizketatan eta elkar-ezagutzarako aukera paregabea izan zela larunbatekoa.\nHezkuntza, aurreiritziak, harrera-zerbitzuak, gertuko harremana lantzeko proiektuak, elkar-ezagutzarako espazioak, euskararen ikasketak eta transmisioa moduko gaiak behin eta berriro aipatuak izan ziren egun osoan zehar.\nTalde bakoitzeko ondorioak egunean zehar horretarako prestatuta zeuden ordenagailuetan jaso ziren eta eguna amaitzerako, partaide guztiek txukun-txukun jaso zituzten egunean zehar jasotako ohar guztiak.\nBazkal-orduan Banaiz Bagara elkarteak bultzatutako catering-zerbitzuak eskainitako bazkari ederra gozatu ahal izan zen, eta eguraldia ere ezin-hobea zela aprobetxatuz, irakasle eskolaren pareko belardia elkarrizketarekin jarraitzeko leku paregabea izan zen.\nOndorioak eta aurrera begirakoak\nArratsaldeko elkarrizketa-txanda amaitutakoan, partaideak hasieran moduan borobilean bildu eta azken bi ariketak proposatu zituzten gune irekiaren gidariek. Lehenengo “ekintza proposamenak” pentsatu eta idazteko ariketa egin zuten partaideek. Ondoren, bakoitzak egunaren bukaeran bere ondorioak partekatu zituen taldean, egunak bakoitzari sentiarazi ziona.\nAriketa bietatik ondorio nagusi bat atera ahal izan zen: Zubideiak moduko bizikidetzarako espazio gehiago behar direla, aniztasuna eta euskara eskutik joan daitezen. Espazio horiek gertukoak, tokian tokikoan eta eskala txikiagoan egin daitezke, baina oso garrantzitsuak dira bizikidetza praktika horietatik sortuko baita elkar-ezagutza eta hurbiltasuna. Euskararentzat espazioak irabazten jarraitzeko, gertuko harremanetatik (ere) badugu zer-egina.\nTags: 2016 aniztasuna bizikidetza euskara leioa zubideiak\n← Mintza eguna zapi gorriz jantzita!\nMigrazioak eta Europako gutxiengo kultural eta linguistikoak jardunaldia →


Euskal Autonomia Erkidegoko Presoak gizarteratzeko eta laneratzeko proiektuak - Justizia - Lan eta Justizia Saila- Eusko Jaurlaritza - Euskadi.eus\n[birgizarteratze] Euskal Autonomia Erkidegoko Presoak gizarteratzeko eta laneratzeko proiektuak\n2014. urtean, EAEko presoak gizarteratzeko eta laneratzeko proiektuentzat diru-laguntza ematea.\nMerkataritza-sozietate (SA eta SL), kooperatiba, elkartee eta fundazioetako legezko ordezkariak ordezkapen-botere nahikoa izan beharko du.\nEskabidean argi eta garbi arrazoitu beharko da, alde batetik, zer ekarpen egingo dion programa horrek presoentzako gizarteratze eta laneratze prozesuari; eta, bestetik, zenbat preso izango diren onuradun 2014. urtean.\nProiektuak 2014. urtean egingo dira. Informazio xehatua\n1.- Programatutako irteerak eta auzolandegiak\n2.- Egoitza eta alojamendu-baliabideak\n3.- Mendekotasuna gainditzeko baliabideak droga mendekotasuna duten pertsonentzat\n4.- Prestakunta eta trebakuntza zentroak\n5.- Lanerako orientazio eta laguntza zentroak\nDiru-laguntza bakar-bakarrik emango da, diru-laguntza jaso dezaketen proiektuarekin zuzen-zuzenean lotuta dauden eta beharrezkoak diren gastuentzat. Justizia Zuzendaritzak, Helduen Justizia Zerbitzuaren bitartez, eskabideak aztertu eta baloratzeko unean, erabakiko du programa egiteko gastuen beharra eta baita gastuok diru-laguntza egitasmoarekin erlazio zuzena duten ere.\nZehatz-mehatz, modalitate bakoitzeko, hurrengo gastuak ordainduko dira:\nProgramatutako irteeretan eta auzolandegietan: joan-etorrietarako gastuak (erregaia, bidesaria, aparkalekua eta garraio publikoa), mantenurako gastuak eta ostaturako gastuak.\nEgoitza eta alojamendu baliabideetan eta droga-mendekotasun egoeran dauden pertsonak desohitzeko baliabideetan: higiezinen eta lokalen mantenimendurako gastuak, horien alokairua, presoen mantenurako gastuak eta baliabideetara atxikituta dagoen langileen ordain-sariak.\nPrestakuntza eta trabakuntza-zentroetan eta lanerako orientazio eta languntza-zentroetan: higiezinen eta lokalen mantenimendurako gastuak, horien alokairuak, informatikako materialak, suntsikorrak, kurtsoetako eta tallerretako materialak eta balibideetara atxikituta dagoen langileen ordain-sariak.\nEspetxeetan hasten diren proiektuetan, diru-laguntza jasoko dute erakundeak kanpoko baliabideetara zein pertsona eraman behar den aukeratzeko egiten dituzten aldizkako bisitak sortzen dituzten gastuak.\nEmandako diru-laguntzaren zenbateko osotik, gehienez %10a administrazio eta funtzionamendu gastuak ordaintzeko erabili ahal izango dira, soldatak eta ordainsariak alde batera utzita, betiere programa garatzeko ezinbestekoak badira eta azalpen memorian horrela jasota badago.\nGehienezko diru-laguntza eskaera 60.000 eurokoa izango da.\nLaguntza ematearen aldeko ebazpena jakinarazten denean, diru-laguntzaren %75a ordainduko da.\nGainontzeko %25a, berriz, justifikatzeko dokumentuak aurkeztu ondoren ordainduko da, ekintza amaitzen denetik hasi eta bi hilabeteko epean.\nDena den, aurreko paragrafoan agindutakoa gorabehera, laguntza ematearen aldeko ebazpena argitaratu baino lehen amaituta dauden jarduerei dagozkien diru-laguntzak osorik eman daitezke, ordainketa bakarraren bidez, baldin eta, eskabidearekin batera, aurreko lerroaldean adierazitako justifikatzeko agiriak aurkezten badira.


Susmopean, ijito izateagatik | Gizartea | Berria\nSupermerkatu eta merkataritza guneetan andre ijitoek jasaten duten arrazakeria azaleratzeko, 'testing' bat egin du Amugek Bizkaian: denden %80tan izan dira jarrera kriminalizatzaileak. Bideoa, albistearen barruan.\nEmakume ijitoek jarrera arrazistak jasan dituzte denda gehienetan; irudian, artxiboko argazkia. IDOIA ZABALETA / FOKU Tamaina handiagoan ikusi\n2021eko azaroak 27 - Bilbo\nUrrian eta azaroan egin dute azterketa, Bilbon eta beste zazpi herritan, hamabost supermerkatutan eta bost merkataritza gunetan —lau eta sei denda artean—: bi boluntario ijito eta bi zuri joan dira hainbat dendatara erosketak egitera, aldi berean, bikoteek jasotako tratua alderatu ahal izateko; behatzaileak izan dituzte lekuko, eta bideoan grabatu dituzte bisitak. Guztira, establezimenduen %80tan jasan dute tratu diskriminatzailea. Jokabiderik ohikoena izan da dendetako langileak ijitoei jarraika aritzea. BERRIAk parte hartu zuen egunean ere, agerikoa izan zen supermerkatu batean: emakume ijitoak ikustean, asaldatu egin ziren langileak, eta bikoteak une oro izan zuen beharginen bat alboan zelatatzen.\nAmuge elkarteak eginiko ‘testing’-etik ateratako irudiak. Amuge\nAurrekari batek bultzatu ditu testing-a egitera: 2019an Zubiarte merkataritza gunearen aurkako salaketa bat jarri zuen Amugek, bi segurtasun zaindarik 12 eta 14 urte arteko hiru neskatori jazarri ostean. Emakume ijitoek «ohikotzat» daukaten hori objektiboki egiaztatu dute orain: bisita egun guztietan izan dira portaera kriminalizatzaileak, eta parte hartu duten andre ijito guztiek jasan dituzte.\nHala, proba amaitzean, etsipenez betetako iruzkinak egin dituzte andrazko ijitoek ere: «Jazarria sentitu naiz, une oro izan ditut niri begira»; «Beldurtuta egon naiz, nire atzetik zebiltzan»; «Erosketak ezin ditut inoiz lasai egin»; «Amorratuta nago: ez al gara denak berdinak?».\nBabes juridikorik ez


Aiko taldeak Fasio musikari arratiarraren material idatzia, bideo, audio eta partiturak ipini ditu sarean — dantzan.eus\nHemen zaude: Hasiera › Hemeroteka › Aiko taldeak Fasio musikari arratiarraren material idatzia, bideo, audio eta partiturak ipini ditu sarean\nEuskal dantza eta kultura lantzen, ikertzen, sustatzen eta zabaltzen trebatu den Aiko taldeak sarean ipini ditu, interesatu guztiek eskuratzeko moduan, Igorreko Bonifazio Arandia 'Fasio'ri buruzko hainbat material idatzi, audio, ikus-entzuteko eta irudiak. Bizkaiko herri musikako soinujotzaile esanguratsuenetako bat izan zen arratiar honetaz egiten ari den zabalkunde lanez gain, Aikok 'Dantza Fasiogaz' izeneko dantza ikastaroa antolatu du, maiatzean, EHUko KulturBasque-rekin batera.\nHona batu dugun oharrean Aikoko kideak azaltzen dutenez, taldeak were webgunean ipini du eskuragai Bonifazio Arandia 'Fasio'ren omenez argitaratutako 'Fasioren Mendea' disko-liburua. Bertan idatzizko materiala, bideoak, musika grabazioak eta partiturak eseki dira, Arratiko musikari herrikoirik handienetakoaren gainean egindako lan mardularen emaitza gisa.\nHorren kariaz, Aiko taldeak eta KulturBasquek (EHU-UPV) 'Dantzan Fasiogaz' izenburuko ikastaroa antolatu dute euskal dantza-errepertorioa ikasi nahi duten guztientzat, maiatzaren 9an, larunbata, Bizkaia Aretoan, Bilbon.\n‘Fasioren Mendea’ disko-liburuak sakonean aztertu ditu eskusoinuaren eta euskal musika tradizionalaren arteko harremanak, baita Arratia Aranaren berezko ezaugarri kultural eta musikalak ere, hainbat hamarkadatan bertako musika-jotzailerik ezagunenetakoa izan zenaren bitartez. Lan honetan, Fasiok hil baino bi urte lehenago egindako grabazio argitaratu gabe bat, doinuen partiturak, argazkiak, jendaurreko bi ekitaldiren filmaketak eta hil osteko omenaldiaren irudiak ere bildu dira.\nBonifazio Arandia Uriarte ‘Fasio’ (1909-1987) joan den mendean Arratian jaiotako musikari herrikoirik ezagunenetakoa da eta hemendik aurrera, eskusoinuaren eta euskal musika tradizionalaren zaleek sakonago ezagutu ahal izango dute artista honen bizitza eta lana, Aiko Taldearen webguneari esker.\nMusikari eta dantza-maisuez osatutako kultur elkarteak interneten eseki du ‘Fasioren Mendea’, Igorreko soinulariaren mendeurrenarekin bat eginez –Igorreko Udalaren eta Bizkaiko Foru Aldundiaren laguntzaz– 2009an argitaratu zen lan sakona. Honen kariaz, taldeak eta UPV/EHUk “Dantzan Fasiogaz” izenburuko ikastaroa eskainiko dute maiatzaren 9an, Bizkaia Aretoan (Bilbo), trikitilariei, panderojoleei eta gure dantza-errepertorioa jotzen ikasi eta musikari eta dantzarien arteko harremanetan sakondu nahi duten guztiei zuzendutakoa.\nInternet eseki den ‘Fasioren mendea’ lan hau disko-liburu formatuan argitaratu zen, testuak, argazkiak, audioko CD bat, partiturak eta hainbat filmaketa zituen DVD batera bilduz, eta Bonifazio Arandiaren bizitzari eta lanari egindako errepasorik osotuena bihurtu zen. Material horrek ezin hobeto islatzen ditu Fasioren bizitzaren eta musika-ibilbidearen nondik norakoak. Baina aldi berean, sakonean aztertzen ditu eskusoinuaren eta euskal musika tradizionalaren arteko harremanak, baita Arratia Aranaren berezko ezaugarri kultural eta musikalak ere, hainbat hamarkadatan bertako musika-jotzailerik ezagunenetakoa izan zenaren bitartez.\n'Fasioren Mendea' argitaratzearen helburua, herri kulturaren alderdi bat, eskusoinuaren eta euskal musika tradizionalaren arteko harremanei dagokiena, ahalik eta jende gehienari ezagutaraztea da. Instrumentuaren azterketa orokorretik abiatuta, lanak pertsonaia partikular baten ibilbideari erreparatzen dio, dagokion garaian, lekuan eta kultur ingurunean kokatuz.\nOrain, Aikoren webgunearen bitartez, material hori guztia errepasa eta eskura daiteke, testuak eta partiturak pdf formatuan eta doan deskargatzeko eta ikusetzunezko materiala entzun eta ikusteko aukerarekin. Webgunearen “Diskografia” atalean kontsulta daitekeen disko-liburu honetan, Jon Iturbek Fasiori 1985ean –hil baino bi urte lehenago– egin zion grabazioa ere entzun daiteke, ‘Fasioren Mendea’ argitaratu zenerako ezezaguna zena. Bildutako doinu guztiak partitura eta guzti argitaratu dira, Adolfo Jainagak transkribatuta.\nIgorreko musikariari buruzko lan monografiko hau internauten esku uzteaz gain, AIiko Taldeak beste omenaldi bat egin nahi izan dio arratiarrari, UPV/EHUk Abandoibarran (Bilbo) duen Bizkaia Aretoan maiatzaren 9an, larunbatez, antolatu duen “Dantzan Fasiogaz” ikastaroaren bitartez. Ekimena trikitilariei, panderojoleei eta gure dantzen konplexutasun erritmikoa musika-hizkuntzara itzuli nahian dabiltzan gainontzeko musikariei zuzenduta dago nagusiki, dantzarako jotzen irakasteko asmoz.\nEkimena UPV/EHUren Bizkaiko Campuseko kultur-sareak eratutako Kulturbasque izeneko topaketa eta jarduera programazioaren barruan antolatu da.\nNORI ZUZENDUA: trikitilari, panderojole eta dantzak jotzen ikasi nahi duen edozein musikari\nZER BEHAR DEN: dantzan eroso egiteko oinetako eta janzkera, eta ahal duenak panderoa\nNOIZ: Maiatzaren 9an, larunbata, 17:00-20:00\nNON: UPV/EHUk Bilbon duen Bizkaia Aretoan (Abandoibarra 3, Iberdrola dorrearen aldamenean)\nIZENA EMATEKO: 20€ sartu ikaslearen izen abizenak jarriz Kutxabanken honako kontu zenbakian: 2095 0233 10 9111124099\nAiko Taldea musika eta dantza maisuez osatutako kultur kolektiboa da, duela zenbait urtez geroztik musika eta dantza tradizionalaren ondare zabala zabaltzen eta erromerien izaera herrikoia berreskuratzen diharduena, dantzarako esparru berriak sortuz eta eginkizun horretara gero eta jende gehiago bilduz. Bere bokazioa “musika eta dantza era natural, lasai eta dibertigarrian egitea” da, grina hori ahalik eta jende gehienarengana helaraziz.


Montenois - Wikipedia, entziklopedia askea.\n47°29′35″N 6°39′58″E / 47.4931°N 6.6661°E / 47.4931; 6.666147°29′35″N 6°39′58″E / 47.4931°N 6.6661°E / 47.4931; 6.6661\nArcey (Doubs), Beutal, Bretigney, Faimbe, Lougres, Onans eta Sainte-Marie\n1.472 (2019ko urtarrilaren 1a)\n740 (%50.3) 761 (%51.7)\nMontenois Frantziako udalerria da, Doubs departamenduan dagoena, Franche-Comté eskualdean. 2013an 1.568 biztanle zituen.\n2007an Montenois udalerrian erroldatutako biztanleak 1.520 ziren. Familiak 512 ziren, horien artean 60 pertsona bakarrekoak ziren (32 bakarrik bizi ziren gizonak eta 28 bakarrik bizi ziren emakumeak), 176 seme-alabarik gabeko familiak ziren, 256 seme-alabak dituzten bikoteak ziren eta 20 seme-alabak dituzten guraso-bakarreko familiak ziren.\n2007an 552 etxebizitza zeuden, 529 familiaren etxebizitza nagusia ziren, 5 bigarren erresidentzia ziren eta 18 hutsik zeuden. 524 etxeak ziren eta 28 apartamentuak ziren. 529 etxebizitza nagusietatik 462 bere jabearen bizilekua ziren, 59 alokairuan okupaturik zeuden eta 8 doan lagata zeuden; 5 etxek bi gela zituzten, 37 etxek hiru zituzten, 138 etxek lau zituzten eta 349 etxek bost zituzten. 448 etxek euren parking plaza propioa zuten azpian. 171 etxetan ibilgailu bat zegoen eta 328 etxetan bat baino gehiago zituzten.\nMontenois udalerriko biztanleria-piramidea 2009an .\n2007an lan egiteko adina zuten pertsonak 1.005 ziren, horien artean 785 aktiboak ziren eta 220 inaktiboak ziren. 785 pertsona aktiboetatik 744 lanean zeuden (400 gizon eta 344 emakume) eta 41 langabezian zeuden (16 gizon eta 25 emakume). 220 pertsona inaktiboetatik 72 erretiraturik zeuden, 74 ikasten zeuden eta 74 "bestelako inaktibo" gisa sailkaturik zeuden.\n2009an Montenois udalerrian 533 unitate fiskal zeuden, 1.542,5 pertsonek osaturik. Pertsona bakoitzeko diru-sarrera fiskalaren mediana urteko 19.532 euro zen. \n2007an zeuden 18 komertzioetatik, 1 janari enpresa zen, 3 eraikuntza enpresak ziren, 3 ibilgailuen saltze eta konpontze enpresak ziren, 1 garraio enpresa zen, 3 ostalaritza eta jatetxe enpresak ziren, 1 higiezinen enpresa zen, 1 zerbitzu enpresa zen, 3 administrazio publikoko enpresak ziren eta 2 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 6 zerbitzu publikoetatik, 2 zurginak ziren, 1 argiketaria, 1 ile apaindegia eta 2 jatetxeak.\n2000. urtean Montenois udalerrian 9 nekazaritza-ustiategi zeuden, 402 hektarea erabiltzen.\nBNF: 152526200 (data)


Aralar | Iritzia | Berria\nAralar txikitzen ari dira. Pistak ez dira hain gauza sinplea zeuden bideak bider hiru edo lau metroko errepide bihurtzen direnean. Baserritar askori estutuko zaie urdaila egiten ari direnari begira, baina instituzioek eman egin dituzte baimenak. Sindikatu batzuek abeltzantza erabili dute aitzakiatzat txikizio defendaezin hau defendatzeko, eta alderdi politikoak pisten alde, kontra baina epel edo isilik agertu dira. Zein min ematen duen isiltasunak!\nAralar ez da inorena eta guztiona da. Eta gauza logikoa da ganaduak han bazkatzea. Neure buruari baino lehentasun handiagoa ematen diet animaliei mendiaz ari garenean. Kontua da zenbat abelburu, zenbat ardi edo zenbat patari kabitzen diren Aralarren, Oizen, Urbasan zein beste edonon.\nEzin baitira bereizi antolatzen ari zaizkigun abeltzantza eredu industrializatua eta ingurumenarekin gertatzen ari dena. Hamar behik ez dizue dirurik emango esan ziguten: jarri itzazu berrehun buru eta guk diru laguntzak emango dizkizugu. Eta orain diru laguntza gabe ezin iraun dabiltza abeltzain batzuk, eta abeltzantza behar lukeena ia desagertuta dago, eta mendiak behar adina bazkarik ez duenez, janaria garraiatu behar da haraino. Susmoa daukat nekazaritzaren biziraupena baino, izadiaren galbidea bultzatzen ari ez ote garen.


Hontz magikoentzako umeentzako bainugela eskuekin - Art & Deco Natasha-k eginda\nMagic Owls Kids Haur Kaputxarekin eskuoihal kopurua\nIzan zaitez lehena "Magic Owls Kids 'Hooded Bath Bath Toads". Utzi erantzuna\nFlower Power Shawl zirkularra 150cm x 150cm\nHondartza botatzea, biltzeko inguruan, ohe botatzea, mahaia botatzea, piknik eta abar gisa erabil daiteke.\nArina eta oso modu trinkoan tolestu liteke.\nBakarra eta dotorea, Opariak Oparitzeko Helburua lortzeko\nNeurriak 59 ″ (L) x 59 ″ (W) -n.\nArt & Deco Mandala Haizagailua Gizonentzako (gris iluna)\nHori guztia inprimatu egin da Art & Deco hausgailuarekin, kanoi-zorroarekin, ukondo elastikoekin eta beheko ertzarekin.\nEskuragarri Tamaina: XS, S, M, L, XL, XXL


Eskaera Prozesua Santa Lucia hiritartasuna\nHerritarren Inbertsio Batzordeak herritartasun eskaera bat aztertuko du eta emaitza izan daiteke inbertsio bidez hiritartasun eskaera bat ematea, ukatzea edo atzeratzea.\nEskaera jaso eta emaitza jakinarazi arte batez beste izapidetzeko denbora hiru (3) hilabetekoa da. Salbuespenezko kasuetan, prozesatzeko denbora hiru (3) hilabetetik gorakoa izango dela aurreikusten denean, baimendutako agenteari aurreikusitako atzerapenaren zergatiaren berri emango zaio.\nInbertsio bidezko herritartasun eskaera eskaera baten izenean baimendutako agente batek aurkeztu beharko du modu elektronikoan eta inprimatuta.\nEskaera guztiak ingelesez bete behar dira.\nEskaerarekin batera aurkeztutako dokumentu guztiak ingelesezko hizkuntzan edo ingelesera egindako itzulpen autentifikatua izan behar dute.\nOharra: autentifikatutako itzulpenak itzultzaile profesional batek ofizialki justizia auzitegi batean, gobernu agentzia batean, nazioarteko erakunde batean edo antzeko erakunde ofizialetan egiaztatutako itzulpena da, edo itzultzaile ofizial akreditaturik ez dagoen herrialde batean egindakoa. zeregina edo negozioa itzulpen profesionalak egiten ari den enpresa batek egindako itzulpena.\nUnitateak tramitatu ahal izateko beharrezkoak diren agiri osagarri guztiak erantsi behar zaizkie eskaerei.\nEskaera guztiekin batera itzuli behar ez diren izapideak eta behar diren ardurapeko kuotak aurkeztu beharko dira eskatzaile nagusiari, bere ezkontideari eta mendekotasuna duten beste bakoitzari.\nEskaera osatu gabeko ereduak baimendutako agenteari itzuliko zaizkio.\nInbertsio bidez herritartasun eskaera eman denean, Unitateak baimendutako agenteari jakinaraziko dio beharrezko inbertsioa eta beharrezko gobernuaren administrazio tasak ordaindu behar direla Herritartasun Agiria eman aurretik.\nEskabidea ukatu denean, eskatzaileak, idatziz, sailburuak berrikusteko eska dezake.


Juancar García, Bloody Mary diskoak eta ekoizpenak: “Musika beti terapia dela uste dut” – Irunero\nBloody Mary Irungo Cipriano Larrañaga kalean kokatutako musika denda da. 1990eko urriaren 29an ireki ziren dendaren ateak eta ordutik bere atetik atera eta sartu diren diskoen zenbatekoa konta ezinezkoa da. Juncar García dendako jabeak azaldu duenez, Irunen ez ezik, estatu osoko eta nazioarteko bezeroekin lan egiten du.\nMusika kontsumoko ohiturak asko aldatu dira denda ireki zenutenetik?\nDenda espezializatu batean hasi genuen gure ibilbidea. Garai hartan musika denda asko zeuden, eta iruditu zitzaidan zuzenenagoa edo ez hain arriskutsua izan zitekeela musika denda espezializatu bat irekitzea, besteengandik desberdintzeko. Denborarekin ikusi da erabaki egokia izan zela, beste denda asko itxi diren bitartean guk hemen musika espezializatua saltzen jarraitzen dugulako.\n30 urte baino gehiago igaro ondoren, bezero finkoak izango dituzue, ezta?\nBai, bezero finkoak ditugu, baina ez bakarrik Irunen, guk Irundik askoz urrunago ere saltzen baititugu diskoak. Inprentako katalogo tradizional bat egiten hasi ginen, eta postaz bidaltzen genuen. Orain, www.bloodymary.biz webgunearen bidez kudeatzen dugu dena, eta horri esker, Euskadi, Espainia, Frantzia eta beste herrialde batzuetako bezeroengana iritsi gara.\nEsperientziak laguntzen al dizue bezeroei aholkuak ematen?\nJakina, behar bezala aholkatzeko, ezinbestekoa da musikaren munduaren ezagutza zabala izatea. Jendea askotan etortzen da guregana aholkularitza edo gomendio bila, eta uste dut hori dela denda espezializatu baten lana. Gaur egun, jendea oso lanpetuta dago gustatzen zaiona bilatzen denbora asko inbertitzeko; orduan, askok nahiago dute hona etorri eta zuzenean guk proposatzen diogunaren artean aukeratzea.\nMusika gaur egun ia edonon mundu guztiaren eskura egonda erraza al da bezeroak erakartzea?\nArgi dago interneten bidez musika kontsumitzeko aukera dagoela, baina hainbeste banda daudenez, oso jarraipen estua egin behar da gertatzen den guztiaren etengabeko jarraipena egin ahal izateko. Guk hasieratik lan egin dugu banda horiek bilatzeko, hain ezagunak ez izan arren oso onak baitira, eta gure lanak erakutsi digu badagoela publiko bat egiten dugun horretan interesa duena. Horri esker sortu dugu gure identitatea, Bloody Mary bezala.\nPandemia garai zaila izan da guztiontzat. Uste duzu musika terapia gisa erabili dela?\nUste dut musika beti dela terapia. Musika asebetetzea eragiten dizun zerbait da, eta ohikotik, lanetik edo arazo batetik ihes egiteko bide gisa balio dizu. Kasu honetan pandemiak eragina izan du eta nabaritzen da epe horretan jendeak disko gehiago erosi zituela. Azkenean, etxetik irteteko aukerarik ez zutenez edo kontzertuetara joaterik ez zutenez, diskoen salmentak nabarmen egin zuen gora.\nKontzertuen antolatzaile gisa, zuen ekitaldiak berreskuratu dituzue?\nBai, pixkanaka, urte hauetan gure ekitaldietako bat antolatuko dugu berriro. Maiatzaren 6an Marc Ribot ‘s Ceramic Dog izango dugu Basteron, Andoainen. Gainera, aurten ere Andoain Jaialdia antolatuko dugu Nafarroa plazan, eta ekainaren 11rako antolatzen ari gara, normaltasunera itzuliz.\nGaur egun, Rock and Rollak duela urte batzuetako arrakasta bera izaten jarraitzen du?\nZorionez, Rock and Roll eskola oso irekia da eta genero zabala da. Orduan, oraindik ere asko dira Rock and Rollaren sortzaile gisa deskribatzen diren taldeak.\nZer nolako harrera izan du Record Store Day egunak?\nGure dendak Record Store Day egunean parte hartzen du. Ekimen honetan parte hartzen duen eta disko berriak eta gure estilokoak saltzen dituen denda bakarra garela uste dut. Ondo joan da, baina guretzat ez da ekintza erakargarriena, Estatu Batuetako banatzaile batek esan ohi zuen bezala egun guztiak izan beharko lukete “Record Store Day” eta uste dut hori Bloody Maryren filosofia dela.\nZuen dendan asko nabaritzen da moden eragina?\nBloody Mary denda modetatik aparte egon da beti. Ez zaigu interesatzen, moda egun batetik bestera etortzen eta joaten den zerbait baita. Horrek dendak ireki eta ixtea eragiten du. Gu ohiko komunikabideetan agertzen ez diren baina era berean zoragarriak diren artistak bilatzen saiatzen gara. Gu saiatzen gara artista alternatiboak eskaintzen gure publikoari, beraienganako interesa izan dezaten, eta, horrela, ia inork ezagutzen ez dituen artisten disko asko saltzea lortu dugu.\nMusikarako pasioa ere nabaritzen al zaie dendara hurbiltzen diren gazteei?\nBelaunaldi berriek mundu honi bultzada berri bat eman diotela uste dut, eta pixkanaka-pixkanaka lehengo artistekiko interesa pizten hasi da, nahiz eta nobedadeek ere beren arreta nabarmen erakarri. Guk adin guztietako publikoa dugu, baina ikusten ari gara publiko gaztea gero eta gehiago hurbiltzen dela.\nNola ikusten duzue Bloody Maryren etorkizuna?\nNik 32 urte daramatzat hemen, eta beti erritmo berean lan egiten dut. Gaurko lanaldian pakete asko dauzkat prestatzeko. Oso zaila ikusten dut hau egun batetik bestera bukatzea, oinarriak ondo finkatuta baititut. Nik uste dut oraindik badudala luzerako soka, eta utzi behar dudan eguna oso ondo uztea gustatuko litzaidake, ez gainbehera doan zerbait bezala. Beraz uste dut Bloody Maryk etorkizun handia duela aurretik.\nPosted in ElkarrizketaTagged Bloody Mary, Bloody Mary Irun, Denda, Diskoa, Garcia, irun, irunero, Juancar, Juancar Garcia, musika, Musika denda, Rock & Roll


Digitalizazioagatik ahanzturara pasa diren asmakizunak | Joerak • barrixe\nDigitalizazioagatik ahanzturara pasa diren ...\nDuela urte gutxira arte, telebista guztiak hodi katodikozkoak ziren, zinema bideo batekin grabatzen zen eta telefonoa hitz egiteko bakarrik erabiltzen zen. Baina teknologiak hain azkar egin du aurrera, ezen gailu horiek zaharkituta gelditu baitira. VHS eta casette zintak, idazteko makinak, erantzungailuak edo disketeak teknologiaren puntan egon ziren beren garaian, baina, denborarekin, zaharkituta gelditu dira.\n“Hoy las ciencias adelantan que es una barbaridad” esaten zion Don Sebastiánek Don Hilarióni 1894an estreinatutako La verbena de la Paloma zartzuelan (Tomás Bretónen musika eta Ricardo de la Vegaren libretoa), zientziaren eta medikuntzaren aurrerapenez mintzatzean. Harrezkero, askok errepikatzen dute esaldi hori, azken mendean ikerketa arloan -eta baita ere teknologian- egin diren aurrerapen handiak azpimarratzeko.\nVHS eta casette zintak, idazteko makinak, erantzungailuak edo disketeak teknologiaren puntan egon ziren beren garaian, baina, denborarekin, zaharkituta gelditu dira. Aldaketa teknologikoen ondorioz, bere garaian azken belaunaldiko gailu izan zirenak –dela audioa entzuteko edo grabatzeko edo dela datuak biltegiratzeko- ahanzturan geratu dira berriago batzuek ordezkatu dituztelako, eta prozesu hori gero eta denbora laburragoan gertatzen da.\nDiskodun telefonoa eta kabina\nCasette erreproduktorea eta zinta magnetikoa\nWalkman eta Discman-ak\nKamera analogikoa eta argazki-filma\nMapa eta gidaliburu inprimatuak


Berriola - Zaldikoak eta kilikiak euskaraz xaxatzeko formulak\nLast update JUN. 21 2017 - 13:59\nZaldikoak eta kilikiak euskaraz xaxatzeko formulak\nGaizka Arangureni ikusi diogu bideo parea Twitterren, Sanferminetarako proposamena dakar, Iruñeko jai nagusi honetan horrenbesteko garrantzia duten zaldikoei eta kilikiei euskaraz zirikatzeko formula.\nErrazak biak ere, erraz ikasi eta erabiltzeko modukoak. Honakoa kilikiak xaxatzeko proposatutako formula:\n«Kiliki-kalaka, zinpi-zanpa korrika»\nZaldikoenak puntu parea du:\n«Zaldiko-maldiko, ez zara etorriko\nZaldiko-maldiko, putza betiko!»\nBidea egiteko ezinbestekoa da lehen urratsa ematea eta ikusiko bi formula hauek izango duten garapena. Bere txioetan, haurrak dituzten lagunei helarazteko deia egin du Arangurenek berak.\nSei dira guztira zaldikoak eta, jakingo duzuenez, haurren atzetik ibili ohi dira segika, hauek izkin egiten saiatzen diren neurrian. Kilikiei dagokionez, sei hauek ere, euren izenez dira ezagunak eta norberak bere gustukoena ere izan ohi du: Coletas, Barbas, Caravinagre, Napoleon, Verrugas eta Patata. Hona Udalaren webgunean kilikiez dakarten azalpena: «Zinegotzien segizioa irudikatzen dute eta haurrak ikaratu eta ongi pasaraztea dute eginkizun. Sei irudi horiek buruhandiek baino buru txikiagoa dute, eta, aparrez egindako idizilarekin, haien beldur izan ohi diren haurren atzetik ibili eta maitekor jotzen dituzte. Coletas eta Barbas dira guztietan zaharrenak. Caravinagre kapitaina da, eta berak jotzen du gogorren. Horiekin batera ibiltzen dira Napoleon, Verrugas eta Patata»\nKiliki eta zaldiko, denak ere Iruñeko Erraldoi eta Buruhaundien Konpartsaren baitan irten ohi dira. 1860an Tadeo Amorena eskultoreak egindako 8 erraldoien aurretik joan ohi dira beste bost buruhaundiekin batera.


Zuzenbide zibila I — UPV/EHU Ikasmaterialak\nZuzenbide zibila I\nZuzenbide zibila I https://ikasmaterialak.ehu.eus/zuzenbidea/zuzenbide-zibila-i https://ikasmaterialak.ehu.eus/@@site-logo/logoa.png\nIbon Viteri Zubia, Donostiako Zuzenbide Fakultateko Irakaslea Saila. Zuzenbide Zibila Helbide elektronikoa: ibon.viteri@ehu.es Telefonoa: 943015232\nIkasmaterial honen helburu nagusia honako hau da:\nUlertu betebehar-harremanak historian zehar izan duen eta gaur egun duen garrantzia partikularren arteko laguntza eta ondasun zein zerbitzuen eskualdatzea ahalbideratzen duen bide juridiko gisa. Halaber, aurreko eta ondorengo egoerek ondasunen titularitatearen gain duten irismena zehazteko gaitasuna eskuratu, betebeharra eta kontratua ondarezko Zuzenbidearen barnean eta ordenamendu pribatuaren osotasunean kokatu ahal izateko\nKreditu eskubidearen mamia eta edukia ondo identifikatu, betebeharraren betetzean sor daitezkeen arazo juridikoei erantzun zuzena emateko. Halaber, kredituaren lesioa emanda gero, hartzekodunaren interesarentzat onuragarriena izango den erreakzioa aurreikusi ahal izateko.\nAurreko betebehar baten urratzeak sortu ez dituen kalteak konpontzeko betebeharraren zentzua eta irismena ondo ezagutu (kontratuz kanpoko erantzukizuna).\nAztertu negoziozko eskemak (tipikoak eta atipikoak), zeinen bidez borondate autonomia bideratzen den. Halaber, finkatu indarrean dagoen ordenamendu juridikoak dakarren muga aipatutako askatasunarentzat.\nMaterial didaktiko hau, Betebehar eta Kontratu Zuzenbidearen oinarriak landu nahi duen edonorentzat da baliagarri. Enpresako ikasketak egiten ari den ikaslearengan pentsatuz sortua da. Edonola ere, Betebehar eta Kontratu Zuzenbideari buruzko oinarrizko ezagutza eskuratu nahi duen edonorentzat ere probetxugarri izan daiteke.\nLiburu honetan atal hauek agertzen dira:\nLehenengoan, Betebeharren Zuzenbidea lantzen da. Atal honetan betebehar-harremanen erregela orokorrak eta komunak aztertzen dira.\nBigarrenean, erantzukizun zibila: kalte baten sorkuntzatik eratortzen den betebeharra ikasten da.\nHirugarrenean, kontratuen teoria orokorra. Atal honetan, ondarezko negozio juridikoaren teoria orokorraren oinarrizko kontzeptuak lantzen dira eta, zehatzago, adierazgarriena den ondarezko negozio juridikoaren arauak ikasten dira, kontratua, alegia. Halaber, kontratu mota desberdinak azaltzen dira.


Dimetal Fest, hazi eta hobetuteko bokazinoagaz jaiotako metal musikako jaialdia\nMahai-ingurua, txikigunea, Txan magoa, bertsolariak eta batez be, metal musikearen azpiestilo desbardinak erakusten dabezan kontzertuak izango dira Diman urri lehenengoaren 24an egun eta gaubez.\nBarrikuntzak be badagoz. Aurten goizeko mahai-inguruan bandai emon gura izan deutsee protagonismoa. Horregaitik jaialdian joko daben taldeetako partaide batzuk kontauko dabez euren esperientziak. Estefania Garcia kartel buru dan In Mute taldeko abeslaria, Gorka Mena, Etorkizun Beltza, eta Sergio R. Txabarri Eraso! taldekoa izango dira mahai-inguruan euren esperientziak kontauko dabezanak, EITBko Dani Alvarez kazetariaren laguntzeagaz.\nBeste barrikuntza bat umeentzako jarduerak dira. "Pentsau dogu umeak euren lekua behar dabela" dino Itxaso Petralandak. Izan be, gurasoak umeakaz etorten dira eta holan danak, umeak zein gurasoak, hobeto pasauko dabela uste dabe antolatzaileak.\nHerriko tabernai protagonismoa eta etekina emoteko, metal poteoa egongo da ordu batetatik aurrera. Ondoren bazkaria frontoi handian. Bazkarian Txan Magoa egongo da. Postreagaz batera agertuko da umeak entreteniduteko. Bertsolariak be egongo dira: Fredi Paiak eta Arkaitz Estiballesek 20 minutu inguruko saioa eskeiniko dabe. Bazkarirako txartelak Dima eta Igorreko tabernetan erosi daitekez.\nEgun horretan, Unai Endemaño argazkilariaren argazki erakusketea egongo da Dimako Liburutegian.\nMetal estilo desbardinak\nBazkalostean kontzertuak hasiko dira. Kontzertuen aurkezpenaren aurretik joko dau Oldies of the Grave Areatzako taldeak. "Esan euskuen etorri gura ebela joten, debalde. Eta ipini doguz eszenalekutik kanpo, Barullo tabernaren aurreko plazan, libre egoan lekuan eta denpora tartean" azaldu deutso begituri Zaloa Erañak. Heavy metal klasikoko kantu ezagunen bersinoak egiten dabez.\nSeiretan, kontzertu ofizialak hasiko dira frontoi txikian eta Gaztetxean, txandaka. Incurseed Bilboko taldea izango da lehenengoa. Frontoi txikian joko dau. Folk, pagan, bikingo estiloko metala joten dau taldeak. "Gazteak dira baina Ukrainan, Hungarian... leku askotan jo dabe" dino Petralandak.\nHurrengo kontzertua Gaztetxean emongo dau Chivo taldeak. Cheel Ghar taldea zan etortekoa baina arazo personal bat dala-eta, ezingo dira etorri. Chivok, stoner, metal eta rock arteko estilo "pisutsua" egiten dauala dino Petralandak.\nOndoren, Eraso! talde euskaldunaren txandea izango da. Hasikeran thrash metal egiten eben, baina orain rockeroagok dira. Zaratuzko taldeak 25 urte bete dauz aurten.\nLaguntza zozketearen ostean, In Mute valentziarrak, kartel buruak, joko dabe. Taldea ezaguna egin zan 2014an, Wacken-eko The Metal Battle Lehiaketea irabazi ebenean. Steffi Garcia abeslariaren eztarriko abots berezia, harrigarria egingo jakie taldea ezetuten ez dabenai. Ondoren, Etorkizun Beltza taldeak joko dau Gaztetxean. Gernikakoak gure inguruko herrietako jaietan sano ezagunak egin dira aspaldi honetan.\nLizzies talde madrildarra izango da hurrengoa. Taldekide guztiak neskak dira. Arrakasta handiko rock gogor eta punk arrastodun heavy metal klasikoa egiten dabe eta salmenten 16. postuan egon dira. Espainia eta Euskal Herrian jo ostean, Europatik bira egingo dabe Frantzia, Alemania, Holanda eta Austrian joz.\nAzkenik Gasteizko Black Seed taldeak emongo deutso amaierea aurtengo metal jaiari.\nHazi egiten ez dana, bertan behera geratu eta hil egiten dala eretxita, Dimetaleroak apustu handiagoa egin dabe aurten. Igazko jaialdiak 8.000 euroko aurrekontua izan eban eta 70 euroko superabita euki eben. "Diru-kontuak tabernetan ipini genduzan herritarrak jakiteko zenbat kostau zan. Aurten be gauza bera egiteko asmoa daukagu" azaldu deutso begituri Ruben Socorro Dimetaleroak. Aurten 12.000 euro inguru gastetea aurreikusten dabe. "Igaz taldeai pagetako 2.000 euro inguru behar izan genduzan, aurten 3.300".\nDiru iturri garrantzitsuena, frontoi txikian eta Gaztetxean ipiniko dabezan txosnak dira. Errifak eta kamisetak be egongo dira salgai.\nDimako Udalak, gitxi gorabehera % 15a ipiniko dau, soinua pagetako, eta herriko denda eta komertzioak be modu desbardinetan lagunduko dabe. Herriko ehun bat boluntariok be egingo dabe behar dana ondo urten daiten.


uztaila | 2016 | Hitzen uberan\nURTARRILA Adur Larrea: Gabriel Arestik bere buruari galderak egiten zizkion etengabe, dena kuestionatzen zuela eta kontraesanetan erortzen zen batzuetan (horrek ez du esan nahi hori txarra denik), beste batzuetan tematu egiten zen bere ustez zuzen zeuden gauza batzuekin. Karlos Gorrindo: … Continue reading →\nBeste irakurgai batzuetarako amuak\nFederico Leon: testua hasiera besterik ez da Federico Leon (Buenos Aires, 1975) idazle, aktore eta zuzendari argentinarra bisitan izan genuen Bilbon, urrian ospatutako BAD antzerki jaialdian. Bertan eskaini zuen Las ideas antzezlana, eta haren zenbait pelikula ere ikusi ahal izan ziren. Registros izeneko … Continue reading →\nPaul Auster, hiriaren idazle Paul Auster idazle estatubatuarraren hamaika obra dauzkagu euskaraz. Alberdania eta Txalaparta argitaletxeek ekarri dituzte gehienak, eta itzulpen-ahalegin horri erreparatu genion erreportaje honetan: Hiriaren idazle. Amélie Nothomben lanari begira Urtero argitaratzen du eleberri bat idazle belgiarrak. Azkena, … Continue reading →\nPeru Magdalena, Argia (Elkar) [audio2:http://www.bizkaiairratia.eus/igotako_audioak/7441_peru-magdalena-irakurrieran.mp3] Pako Aristi, Arrotz eta eder (Susa) [audio2:http://www.bizkaiairratia.eus/igotako_audioak/7414_pako-aristi-irakurrieran.mp3] Jon Ariza de Miguel, Ohe hotzak (Elkar) [audio2:http://www.bizkaiairratia.eus/igotako_audioak/7378_jon-ariza-de-miguel-irakurrieran.mp3] Oier Guillan, Mr. Señora (Txalaparta) [audio2:http://www.bizkaiairratia.eus/igotako_audioak/7355_oier-guillan.mp3] Joxe Iriarte “Bikila”, Kamaradak (Txalaparta) [audio2:http://www.bizkaiairratia.eus/igotako_audioak/7317_joxe-iriarte-bikila.mp3] Elkarrizketatua: Jon Alonso Liburua: Beltzaren koloreak … Continue reading →\nOrain irten zara plazara. Baina idatzi, aspalditik idazten duzu, eta hainbat sari jasotakoa zara. Hein handi batean, sariek egin dute idazlea, ezta? Eta sariek ekarri dute liburua. Sariek idazlea egin duten ez dakit, baina bai liburua osatzen asko lagundu didatela. … Continue reading →\nAtzo zabaldu zen berria, euskarazko blog berri bat zabaldu dute bost lagunek: Parlantzua, Euskararen Legebiltzarra. Aurkezpen eran, hauxe idatzi dute: Agur, euskaldunok. Alferrik ibiliko zarete Ereduzko Prosa Gaurren kontestu bila, Klasikoen Gordailuan hartuko diozue arrastoa, zaharra baita. Sei aldiz besterik … Continue reading →\nSo izeneko blog berriak euskal kulturan egon daitezkeen komunikazio-hutsuneak betetzera, edo gutxienez nabarmentzera, dator. Eric Dicharry idazle eta ikerlaria dugu oraingoz aitzinean, baina berak aitortzen digunez elkarte bat sortzeko asmoa dago oinarrian. Honatx blogaren inguruan eman dizkigun azalpenak: Zergatik/zeratarako sortu … Continue reading →\nAzken urteetako antzezlanak, testu periferikoak, eta bere ibilbidearen hastapenetik berreskuratutako besteren bat. Bederatzi testu topatuko ditu denera irakurleak. 2013koak dira haietako asko: Daisy litzateke urte hartan taularatutako lana, baina badira bilduma honetan aldi berean beste euskarri batzuetan zabaldutako testuak ere, … Continue reading →\nParte hartze zabaleko ekimena da Hatsa Olerki Bilduma. Parte hartzaileen profila berriz anitza, haien artean izan bada ere hainbat artista plastiko eta arte-plastiko-zale. Hori dela eta, “Hats-arte” izeneko ekimena jarri dute martxan Hatsakoek “Ikusiz ,”Hatsaren Poesia” liburuan parte hartzen dutenen … Continue reading →\nHona hemen Julene Azpeitia lehiaketaren oinarriak: 1.- Euskaraz idatzita egon, originala izan eta argitaragabea. Ezingo du parte hartu beste lehiaketaren batean saririk jaso eta/edo literatur sormenerako laguntzaren bat jasoa duen idazlanak. Ezin dira aurkeztu jatorriz beste hizkuntza batean idatziak izan … Continue reading →


Hemen zaude: Lehen orrialdea > 46. Edizioa 1998 > Sailak eta filmak\nAND NOW FOR SOMETHING COMPLETELY DIFFERENT (ETA ORAIN ZERBAIT ERABAT DESBERDINA SEKULAKO ISKANBILA SORTU ZEN)\nMonty Python Circus telesaileko sketch ezagunenak biltzen ditu. Besteak beste, atarikoa (How Not To Be Seen) eta Dead Parrot, The World's Deadliest Joke, Upper-Class Twit of the Year eta Lumberjack Song izenburukoak azpimarra daitezke.\nAUDACE COLPO DEI SOLITI IGNOTI / FIASCO IN MILAN (RUFUFUK LAPURRETA EGITEN DU)\nPeppe Erromako lapur-talde bateko burua da. Adiskide batek lapurreta handi batean parte hartzera adoretzen du: Milanen Totocaldiko (italiar futboleko kiniela) apostuen dirua daraman furgoneta ostutzea. Milanen duten konplizea atxilotu egiten dute, eta halere aurrera jarraitzea erabakitzen dute, eta nahiz eta plana oso modu narratsean burutzen duten, harrapakin milioiduna lortze...\nPeppe Erromako lapur-talde bateko burua da. Adiskide batek lapurreta handi batean parte hartzera adoretzen du: Milanen Totocaldiko (italiar futboleko kiniela) apostuen dirua daraman furgoneta ostutzea. Milanen duten konplizea atxilotu egiten dute, eta halere aurrera jarraitzea erabakitzen dute, eta nahiz eta plana oso modu narratsean burutzen duten, harrapakin milioiduna lortzen dute. Erromara itzultzean, maleta geltokiko zaindegian uzten dute, baina lapurretako batek bertatik ateratzen du bazkari eder bat ordaintzeko, eta honen ondorioz ospitalera eraman behar izango dute. Beste lapurrek dirua berreskuratzen dute, baina inork ez du gordetzearen ardura hartu nahi, eta hartara maleta lorategian utzi eta poliziari deitzen diote.\nSalvatorek hamar urte igaro ditu espetxean bere emaztearen maitalea hiltzeagatik. Presondegitik ateratzean emazteak beste gizon askorekin engainatu zuela eta senideak bere sineskortasunaz aprobetxatu zirela jakingo du. Orduan, berarentzat dagoen leku bakarra espetxea dela erabaki eta nola edo hala bertara itzultzen saiatuko da. Kartzelan behintzat, jendeak sentimendu zintzoak d...\nSalvatorek hamar urte igaro ditu espetxean bere emaztearen maitalea hiltzeagatik. Presondegitik ateratzean emazteak beste gizon askorekin engainatu zuela eta senideak bere sineskortasunaz aprobetxatu zirela jakingo du. Orduan, berarentzat dagoen leku bakarra espetxea dela erabaki eta nola edo hala bertara itzultzen saiatuko da. Kartzelan behintzat, jendeak sentimendu zintzoak ditu eta lagun hurkoa errespetatzen dute.\nDUE SOLDI DI SPERANZA / TWO CENTS' WORTH OF HOPE (BI XENTIMO ITXAROPEN)\nAntoniok bere ama eta bost arreba mantentzeko lan egin beharra dauka, eta gainera eskualdeko piroteknikariaren alaba den Carmela sutsuarekin ezkontzeko aurreztu beharra. Erretoreak sakristau gisa hartzen du eta hileko diru-xoxak Napoliko kaleetan paskin komunistak pegatuz osatzen ditu. Erretoreak horren berri izaten duenean, sakristau postua kentzen dio. Eta hori gutxi balitz, ...\nAntoniok bere ama eta bost arreba mantentzeko lan egin beharra dauka, eta gainera eskualdeko piroteknikariaren alaba den Carmela sutsuarekin ezkontzeko aurreztu beharra. Erretoreak sakristau gisa hartzen du eta hileko diru-xoxak Napoliko kaleetan paskin komunistak pegatuz osatzen ditu. Erretoreak horren berri izaten duenean, sakristau postua kentzen dio. Eta hori gutxi balitz, andregaiaren aitak ezkontzea galerazten dio. Carmelak etxetik aldegiten du orduan eta Antoniok neskaren familiari aurre egin diezaion konbentzitzen saiatuko da. Neskaren aitak berriro errefusatzen duenez, Antoniok haren baimenik gabe Carmelarekin ezkontzea erabakiko du.\nAmerikar karitate-elkarte bateko janari-paketeen banaketa batean, turista batek Ferdinando Esposito ikusi eta ezagutu egiten du, egun batzuk lehenago txanpon bat antzinakoa zela esanaz iruzur egin zion gizon bera. Jazarpen luze baten ostean, Bottoni goardiak atxilotu arren, ihes egitea lortzen du Espositok. Bottonik bere lana galdu nahi ez badu, hiru hilabete baino lehen aurkit...\nMario, Capannelle eta Ferribottek osatzen duten lapur banda trakets bateko burua da Peppe boxealari ohia. Bahietxean egingo duten lapurreta xehetasun guztiez antolatzen dute. Ordea, ez dakite kutxa gotorra nola ireki. Hartara, Dante Cruciani "profesore" espezialistarengana jotzen dute morroiloak lehertzen irakats diezan. Planaren arabera, aldameneko etxebizitzan sartu eta paret...\nI VITELLONI / THE LOAFERS (ALFERRAK)\nKostaldeko hiri txiki batean gaude, neguak aspergarriak dira, uda partean giroa pitin bat animatzen delarik. Bertan, bost lagun desgogora bizi dira, ez dute kezkarik ezta lan egiteko gogorik ere, handik aldegiteko debaldeko ametsa besterik ez bada. Fausto neskazalea da; Albertok ume aurpegia du; Leopoldok idazle izan nahi du; Riccardo nagi hutsa da, eta Moraldo sentibera, beti ...\nKostaldeko hiri txiki batean gaude, neguak aspergarriak dira, uda partean giroa pitin bat animatzen delarik. Bertan, bost lagun desgogora bizi dira, ez dute kezkarik ezta lan egiteko gogorik ere, handik aldegiteko debaldeko ametsa besterik ez bada. Fausto neskazalea da; Albertok ume aurpegia du; Leopoldok idazle izan nahi du; Riccardo nagi hutsa da, eta Moraldo sentibera, beti dabil hiriburura joateko irrizkaz. Fausto haurdun dagoen Moraldoren arrebarekin ezkontzen da, denbora aurrera doan seinale. Alfer hutsak dira baina, ez dute aldatu nahi. Moraldok azkenik trena hartzeko adorea izango du, eta herritik ihesi doa besteei ezer esan gabe.\nCarmine De Carmine eskribauak izaera aldaraziko dion beroki berri bat erosten du eta lotsati izatetik ausarta bihurtuko da. Hartara, idazkari nagusiaren etxeko festa batera doa, eta bertan alkatearen amorantearekin, Caterinarekin dantzatzen du. Alabaina, irteerakoan lapur batek berokia ostutzen dio eta poliziak ez du hura berreskuratzeko ahaleginik egiten. Alkatearengana jotzen...\nIL SEGNO DI VENERE / THE SIGN OF VENUS (ARTIZARRAREN ZEINUA)\nAgnese eta Cesira elkarrekin bizi diren bi lehengusu dira, lehenaren aitarekin eta izeba zahar batekin. Agnese ederra da, zirikatzailea eta gizonen begiradak erakartzen dituena. Cesira itsusiagoa eta ameslaria da, fantasiaz betea. Igarle batek maitasunean zorionekoa izango dela iragarri dio Cesirari Artizarraren zeinupean jaio baitzen, eta horregatik lau gizonezko berarekin mai...\nAgnese eta Cesira elkarrekin bizi diren bi lehengusu dira, lehenaren aitarekin eta izeba zahar batekin. Agnese ederra da, zirikatzailea eta gizonen begiradak erakartzen dituena. Cesira itsusiagoa eta ameslaria da, fantasiaz betea. Igarle batek maitasunean zorionekoa izango dela iragarri dio Cesirari Artizarraren zeinupean jaio baitzen, eta horregatik lau gizonezko berarekin maiteminduta daudela sinestuta dago. Alabaina, Cesirak bere ilusioak kearen moduan desagertzen ikusiko ditu, lau gizonetatik Mario argazkilariari Agnese gustatzen baitzaio; Romolok lapurtutako kotxe bat saltzeko modua besterik ez du buruan; Alesio poetak Cesira antzezlan bat idazmakinaz pasa diezaion erabiltzen du; eta azkenik Ignazio dago, Agnese haurdun uzten duen duen gizontasunez beteriko suhiltzailea.\nL'ONOREVOLE ANGELINA / ANGELINA (BALENTRIA GORESGARRIA)\nAngelina Erromako Pietralata auzune xumean bizi da, bere senarraren soldata eskaxarekin familia aurrera ateratzeko borrokatuz. Auzoko errebindikazioen bozeramaile bihurtzen da; uholde batek Pietralatako etxebizitzak suntsitzen dituenean, Angelinak Garrone zinegotziaren jauregi hutsa okupatzea bultzatzen ditu auzotarrak eta bere entzutea handituz doa, baina bere senarrarekiko ha...\nAngelina Erromako Pietralata auzune xumean bizi da, bere senarraren soldata eskaxarekin familia aurrera ateratzeko borrokatuz. Auzoko errebindikazioen bozeramaile bihurtzen da; uholde batek Pietralatako etxebizitzak suntsitzen dituenean, Angelinak Garrone zinegotziaren jauregi hutsa okupatzea bultzatzen ditu auzotarrak eta bere entzutea handituz doa, baina bere senarrarekiko harremana hondatu egiten da. Garronek eraikina utz dezan konbenzitzen du eta orduan auzokide guztiek traidoretzat hartzen dute, bere alaba Annetta zinegotziaren semearekin dabilelako. Zinegotziak iruzur egin diola ohartzean, Angelinak atzera okupatzen du jauregia eta atxilotu egiten dute. Kartzelatik ateratzean, hauteskundeetan hautagai gisa aurkez dadin eskatzen diote auzotarrek, baina berak uko egin eta familiarekin itzultzea erabakitzen du.\nL'ORO DI NAPOLI / GOLD OF NAPLES (NAPOLIKO URREA)\nZenbait atalen bidez Napoliko gizon-emakume mota ezberdinak erakusten zaizkigu: Sofia adulteriogileak pizzaren orea prestatzen ari zen bitartean esmeraldazko eraztuna galdu duela sinestarazten dio senarrari; ama batek kale nagusian barrena eramaten du bere semearen hileta-autoa; ume batek behin eta berriz irabazten dio karta-jokalari aristokrata bati; gizon aberats bat prostitu...\nZenbait atalen bidez Napoliko gizon-emakume mota ezberdinak erakusten zaizkigu: Sofia adulteriogileak pizzaren orea prestatzen ari zen bitartean esmeraldazko eraztuna galdu duela sinestarazten dio senarrari; ama batek kale nagusian barrena eramaten du bere semearen hileta-autoa; ume batek behin eta berriz irabazten dio karta-jokalari aristokrata bati; gizon aberats bat prostituta batekin ezkontzen da bere andregaiaren suizidioaren ondorioz.\nAntonio, eraikin bateko atezainak, oinordetzan hartzen du moneta-etxean lan egiten zuen maizter baten hamar mila lirako bileteak egiteko plantxa. Ezin izango dio tentaldiari eutsi eta tipografo batekin eta kartel pintore batekin elkartzen da dirua inprimatzeko asmoz. Hasieran gauzak ondo doazkie, egin dituzten biletetako bat estankoan sartzea lortzen dute, baina gauzak korapila...\nLA MACCHINA AMMAZZACATTIVI / THE MACHINE TO KILL BAD PEOPLE (GAIZTOAK HILTZEKO MAKINA)\nKostaldeko herriska batean diharduen argazkilari bati santu zaindaria agertzen zaio bere eskuetan sekulako boterea duela adieraziz. Bere argazki kameraren "klik" bat nahikoa izango da objektiboaren koadroan ageri diren gaiztoak Lurreko azaletik ezabatzeko. Argazkilaria bere boterea modu egokian erabiltzen ahaleginduko den arren, hutsegitea oso erraza dela ohartuko da. Eta kontu...\nKostaldeko herriska batean diharduen argazkilari bati santu zaindaria agertzen zaio bere eskuetan sekulako boterea duela adieraziz. Bere argazki kameraren "klik" bat nahikoa izango da objektiboaren koadroan ageri diren gaiztoak Lurreko azaletik ezabatzeko. Argazkilaria bere boterea modu egokian erabiltzen ahaleginduko den arren, hutsegitea oso erraza dela ohartuko da. Eta konturatuko da, halaber, aztikeria ez datorkiola santu zaindariarengandik, deabru berarengandik baizik.\nLA NONNA SABELLA / OH, SABELLA! (AMONA SABELLA)\nRaffaele Renzullo, Napolin lan egiten duen injineru gazte bat, hamar urtez bere herritik kanpo ibili ondoren bertara itzultzen da bere amona Sabella hilzorian omen dato eta. Baina gezur hutsa da dena; amona eztago gaiso ere, ziri hori bi arrazoiengatik asmatu du: arreba txikiena, Carmelina, Emiliorekin galai heldu batekin ezkontzea nahi ez duelako, eta bere biloba herriko emaku...\nRaffaele Renzullo, Napolin lan egiten duen injineru gazte bat, hamar urtez bere herritik kanpo ibili ondoren bertara itzultzen da bere amona Sabella hilzorian omen dato eta. Baina gezur hutsa da dena; amona eztago gaiso ere, ziri hori bi arrazoiengatik asmatu du: arreba txikiena, Carmelina, Emiliorekin galai heldu batekin ezkontzea nahi ez duelako, eta bere biloba herriko emakume aberatsenarekin ezkondu nahi duelako. Baina maitasuna ezin da kalkuluen arabera antolatu, eta guztiz aurkakoa gertatzen da: Raffaele bere haurtzaroko jolas-lagunaz maitemintzen da, Luciaz, neska eder baina txiroa denaz, eta Carmelina eta Emilio ezkondu egiten dira Sabella aurka dagoen arren.\nLADRO LUI, LADRA LEI (LAPURRA MUTILA, LAPURRA NESKA)\nErromako auzo xume batean, Cenciok, familiaren usadioari jarraituz, lapurreta du ogibide, askatasun eta kartzela egonaldiak txandakatzen dituela. Cesira, auzolagun ederra, laguntzaile izan ohi du, alde batetik, beharragatik eta bestetik, laguna duelako. Lapurreta ikusgarri baten ondoren, zeinean Cencio poliziaz disfrazatzen den, lapur biak Raimondi merkatari gaztea iruzurtzen d...\nErromako auzo xume batean, Cenciok, familiaren usadioari jarraituz, lapurreta du ogibide, askatasun eta kartzela egonaldiak txandakatzen dituela. Cesira, auzolagun ederra, laguntzaile izan ohi du, alde batetik, beharragatik eta bestetik, laguna duelako. Lapurreta ikusgarri baten ondoren, zeinean Cencio poliziaz disfrazatzen den, lapur biak Raimondi merkatari gaztea iruzurtzen dute; baina Cesira, Raimondirekin maiteminduta dagoenez, dena utzi eta berarekin ezkontzen da.\nLO SCEICCO BIANCO / THE WHITE SHEIK (JEKE ZURIA)\nIvan eta Vanda Cavalli Erromara doaz eztei-bidaian. Vandaren ametsa Jeke zuria saileko protagonista ezagutzea da. Deskuiduan, Erromako inguruetan kanpoaldeen bila dabilen filmaketa-taldeari batzen zaio eta odaliska baten papera ematen diote. "Jekearekin" izango duen elkartzea etsipengarri samarra gertatzen zaio: egia esan, emakume lodi eta zakar baten menpean dagoen gizon zeken...\nIvan eta Vanda Cavalli Erromara doaz eztei-bidaian. Vandaren ametsa Jeke zuria saileko protagonista ezagutzea da. Deskuiduan, Erromako inguruetan kanpoaldeen bila dabilen filmaketa-taldeari batzen zaio eta odaliska baten papera ematen diote. "Jekearekin" izango duen elkartzea etsipengarri samarra gertatzen zaio: egia esan, emakume lodi eta zakar baten menpean dagoen gizon zekena da, nahiz eta neskaren aurrean heroi plantak egiten dituen. Huts egindako abentura honengatik lotsatuta, Vanda Erromara itzuli eta Tiber ibaian bere buruaz beste egiten saiatzen da. Txalupa-zain batek salbatuko du ordea, eta garaiz iristen da hotelera senarrarekin Aita Santuaren audientzia batera joateko.\nLUCI DEL VARIETA / VARIETY LIGHTS (IKUSKIZUN ARGIAK)\nIkuskarien munduan arrakasta lortzea amesten duen Lilianaren etorrerak barietate-konpainia txiki baten bizimodua asaldatzen du. Bere lehen emanaldian, ikusleak eta Checco, antzezlari-zerrendaren zuzendaria, bereganatzen ditu. Lilianan interesa duen abokatu batek bere jauregira gonbidatzen duenean Checco jeloskor jartzen da. Maitasuna eta handinahi artistikoak direla medio, Chec...\nIkuskarien munduan arrakasta lortzea amesten duen Lilianaren etorrerak barietate-konpainia txiki baten bizimodua asaldatzen du. Bere lehen emanaldian, ikusleak eta Checco, antzezlari-zerrendaren zuzendaria, bereganatzen ditu. Lilianan interesa duen abokatu batek bere jauregira gonbidatzen duenean Checco jeloskor jartzen da. Maitasuna eta handinahi artistikoak direla medio, Checcok taldea eta Melina bere andregaia uzten ditu eta Lilianarekin aldegiten du kontratu hobeagoen bila, alabaina, ez dute gauza handirik lortzen eta Melinak utzitako diruarekin Checcok konpainia berri bat sortzen du. Lilianak abandonatu egingo du hartara, enpresari batek ikuskizun handi bateko paper nagusia eskaintzen dionean.\nNAPOLETANI A MILANO (NAPOLIARRAK MILANEN)\nMilango higiezinen elkarte batek hondatutako eraikinez betetako lur-sail bat erosten du Napolin, non oso jende xumea bizi baita. Enpresa honek maizter guztiak bidali nahi ditu etxebizitza berriak egiteko. Kaltetutako familia horietako bat Milanera doa protesta egitera eta Hegoalde txiro eta atzeratuan ez bezala lana aurkitzen dute azkenean Iparralde aberats eta industrializatut...\nMilango higiezinen elkarte batek hondatutako eraikinez betetako lur-sail bat erosten du Napolin, non oso jende xumea bizi baita. Enpresa honek maizter guztiak bidali nahi ditu etxebizitza berriak egiteko. Kaltetutako familia horietako bat Milanera doa protesta egitera eta Hegoalde txiro eta atzeratuan ez bezala lana aurkitzen dute azkenean Iparralde aberats eta industrializatutako hiri horretan.\nNAPOLI MILIONARIA / SIDE STREET STORY (NAPOLI MILIOIDUN)\nBigarren Mundu Gerra bitartean, Napoliko tranbia-gidari behartsu baten familiaren bizimodua aldatu egiten da naziek aita atxilotzen dutenean. Itzultzen denean, emazteak merkatu beltzean dihardu, semea lapur bihurtu da eta alaba, berriz, prostituta. Boterean faxistak, naziak eta armada amerikarra txandakatu dira, baina Napoliko txiroentzako gauzak ez dira aldatu, alegia, egunero...\nBigarren Mundu Gerra bitartean, Napoliko tranbia-gidari behartsu baten familiaren bizimodua aldatu egiten da naziek aita atxilotzen dutenean. Itzultzen denean, emazteak merkatu beltzean dihardu, semea lapur bihurtu da eta alaba, berriz, prostituta. Boterean faxistak, naziak eta armada amerikarra txandakatu dira, baina Napoliko txiroentzako gauzak ez dira aldatu, alegia, egunero hainbestean biziraun behar dute. Gaixotasun larria nozitzen duen alaba gazteena salbatu beharrak bizitzaren aurrean beste jarrera bat hartzera eta benetako baloreei buruz gogoeta egitera behartzen du familia.\nPANE, AMORE E FANTASIA / BREAD, LOVE AND DREAMS (OGIA, MAITASUNA ETA FANTASIA)\nAntonio Carotenuto mariskala bere destino berrira iristen da, inoiz ezer gertatzen ez den eta denek besteen arazoetan muturra sartzen duten mendialdeko herriska batera. Harroa eta neskazalea berau, Bersagliera gazte oparo eta berritsuarekin gutiziatzen da, baina hau Stelluti karabinero lotsatiarekin maiteminduta dago. Parrokoak ohartarazita, Carotenutok Anna emaginarekin errepa...\nAntonio Carotenuto mariskala bere destino berrira iristen da, inoiz ezer gertatzen ez den eta denek besteen arazoetan muturra sartzen duten mendialdeko herriska batera. Harroa eta neskazalea berau, Bersagliera gazte oparo eta berritsuarekin gutiziatzen da, baina hau Stelluti karabinero lotsatiarekin maiteminduta dago. Parrokoak ohartarazita, Carotenutok Anna emaginarekin erreparatzen du, Erroman seme sekretu bat duena. Azkenean, bikote biak zertu egiten dira, baina, araudi militarrak agintzen duenaren arabera, ezkondu izanak baja hartzea behartzen dio mariskalari eta karabineroa lekuz aldatzen dute.\nPECCATO CHE SIA UNA CANAGLIA / TOO BAD SHE'S BAD (NESKA LAPURRA, BERE AITA ETA TAXILARIA)\nPaolo taxilariak Lina xarmanta eta bere hiru lagunak hondartzara eramaten ditu, baina autoa lapurtu nahi diotela ohartzen da. Neskak azalpen nahasiekin endredatzen du eta Sopriano, bere aita aurkezten dio. Paolok familia zintzo eta ondratua dela uste du, harik eta neskak oparitu dion urrezko zigarro-kaxa lapurtua dela, Soprianok geltokian maleta bat ebatsi duela eta alaba-aita ...\nPaolo taxilariak Lina xarmanta eta bere hiru lagunak hondartzara eramaten ditu, baina autoa lapurtu nahi diotela ohartzen da. Neskak azalpen nahasiekin endredatzen du eta Sopriano, bere aita aurkezten dio. Paolok familia zintzo eta ondratua dela uste du, harik eta neskak oparitu dion urrezko zigarro-kaxa lapurtua dela, Soprianok geltokian maleta bat ebatsi duela eta alaba-aita autobusetako kartera-lapurrak direla konturatzen den arte. Paolok salatu egiten ditu, baina gertaerak aldatzen eta errugabe itxurak egiteko moldatzen dira. Etsituta, Paolok lapur-bizimodua utz dezan proposatzen dio Linari, eta honek gogo onez onartzen du: lapurtu behar izan ez duen lehen gauza baita mutila.\nPRIMA COMUNIONE / FATHER'S DILEMMA (LEHENENGO JAUNARTZEA)\nCarloni komendadorearen alaba txikiak Lehenengo Jaurnatzea egin behar du Bazko egunean. Ordu eta erdi falta da eta jostuna ez da soinekoarekin agertu oraindik. Aita jantziaren bila abiatzen da, baina bidean burruka batean nahasten da, eta ezezagun bati soinekoa gorde diezaion eskatzen dio. Berreskuratu nahi duenean, gizon hori desagertu egin dela ikusten du. Etxera soinekorik g...\nCarloni komendadorearen alaba txikiak Lehenengo Jaurnatzea egin behar du Bazko egunean. Ordu eta erdi falta da eta jostuna ez da soinekoarekin agertu oraindik. Aita jantziaren bila abiatzen da, baina bidean burruka batean nahasten da, eta ezezagun bati soinekoa gorde diezaion eskatzen dio. Berreskuratu nahi duenean, gizon hori desagertu egin dela ikusten du. Etxera soinekorik gabe itzultzen da eta bere alaba negar batean dagoenez, kale-garbitzailearen alabaren soinekoa lortzen saiatuko da. Dirua eskaintzen dio, baina honek hori onartzen ez duenez, bizilagun baten jaunartze-soineko zaharra itxuraldatzea erabakiko dute. Berandu bide da ordea, zeremonia hastera baitoa; azken momentuan, komendadoreak soinekoa utzi zion gizona azaltzen da jantzia itzuliz, momentuko anabasan galdu zela esanaz.\nTUTTI A CASA / EVERYBODY HOME! (DENOK ETXERA)\n1943ko iraila. Innocenzi tenienteorde gaztea zer egin ez dakiela dabil Italiako erregeak indar aliatuekin armistizioa sinatu eta gero. Bere konpainiako gizon guztiek ihes egin dute, Ciccarellik izan ezik, zeinarekin etxera bueltan abiatzen den. Gerrak suntsitutako herrialdean zehar doazela, bere herrikideen fusilamenduen lekuko izango da, ezkututako soldadu amerikar bat ezagutu...\n1943ko iraila. Innocenzi tenienteorde gaztea zer egin ez dakiela dabil Italiako erregeak indar aliatuekin armistizioa sinatu eta gero. Bere konpainiako gizon guztiek ihes egin dute, Ciccarellik izan ezik, zeinarekin etxera bueltan abiatzen den. Gerrak suntsitutako herrialdean zehar doazela, bere herrikideen fusilamenduen lekuko izango da, ezkututako soldadu amerikar bat ezagutu eta bere aita topatuko du; honek semea Mussoliniren armadan errodaldatua ikusi nahiko zukeen. Azkenean Napolira helduko da, bertan alemanen aurka borrokatzera.\nAbuztuko igande batez, Cesari Meloni Ostiako hondartzara doa bere familiarekin egun pasan, Erromako hainbat bizilagun bezala. Honen alaba Marcellak Enrico ezagutuko du, neskaren antzera aberats izateko ametsa duen mutila. Bestalde, Lucianak, zinean jardun nahi duen neska batek, Ricardo bere betiko mutil-laguna abandonatzen du, hondartzan produktore garrantzitsu batekin egoteko....\nUNA VITA DIFFICILE / A DIFFICULT LIFE (BIZIMODU NEKEZA)\nElenak Silvio partisanoa salbatzen du mandioan ezkutatuz. Zenbait urteren buruan, Erroman topatzen dute elkar, Silviok egunkari ezkertiar batean kazetari gisa diharduela. Ezkondu eta seme bat izango dute, baina senarrak lana galtzean Elenak abandonatu egingo du. Liburu bat argitaratzen eta zinearen munduan sartzen alferrik saiatu ondoren, Silviok iraganean kapital-ihesagatik sa...\nElenak Silvio partisanoa salbatzen du mandioan ezkutatuz. Zenbait urteren buruan, Erroman topatzen dute elkar, Silviok egunkari ezkertiar batean kazetari gisa diharduela. Ezkondu eta seme bat izango dute, baina senarrak lana galtzean Elenak abandonatu egingo du. Liburu bat argitaratzen eta zinearen munduan sartzen alferrik saiatu ondoren, Silviok iraganean kapital-ihesagatik salatutako finantza-espekulatzaile baten idazkari moduan lan egitea onartzen du. Diru asko irabazi eta emaztearekin adiskidetzen da, baina patroiaren menpe dagoela oharturik, lehengo "bizimodu nekezari" ekitea erabakiko du.\nFranca bere bizimoduaz nazkatuta dagoen langile arrunta da. Erromara doa bizitzera, eta dantzari moduan ari den lagun bati esker, Verari esker, Martoniren errebista-konpainiak kontratatzen du. Trenez egiten duten bidaia batean Margherita ezagutzen dute, eta Martoni harekin maiteminduko da. Ondoren, Vera eta Franca bi industriari aberatsekin ateratzen hasiko dira. Franca horieta...


Ana de Benitok uko egin dio zinegotzi karguari "arrazoi pertsonalengatik" - Zarautz - Zarauzkohitza.eus\nAna de Benitok uko egin dio zinegotzi karguari "arrazoi pertsonalengatik"\nZarauzko Hitza 2019-07-03 17:16\nAna de Benito\nAhal Dugu-EquoBerdeak koalizioak oharra kaleratu du gaur arratsaldean, De Benitoren dimisioa onartzen duela azalduz, eta hark urte hauetan egindako lana eskertuz. Oihane Delgadok hartuko du haren tokia udalean.\nAna de Benito aurreko agintaldian aurkeztu zen lehenengo aldiz Irabazi Zarautz koalizioko zerrendaburu Zarauzko udal hauteskundeetara. Bi zinegotzi eskuratu zituen koalizioak, eta udal hauteskunde hauetan berriz aurkeztu zen zerrendaburu, Ahal Dugu-EquiBerdeak koalizioarekin. Oraingoan ordezkari bakarra lortu dute, eta gaur jakinarazi du koalizioak dimisioa eman duela.\nAtzo ezohiko udalbatzarra egin zen zinegotzien ardurak eta ordainsariak zehazteko, eta De Benito ez zen bertaratu.\nKoalizioak oharrean jakinarazi duenez, arrazoi pertsonalengatik dimititu du De Benitok. Alderdiak onartu egin du dimisioa, eta eskertu egin du urte hauetan hark egindako lan guztia.\nOharrean jakinarazi dutenez, Oihane Delgadok hartuko du haren lekukoa udalean, eta bera izango da koalizioaren zinegotzi bakarra. Aurreko agintaldian ere zinegotzia izan zen. Hurrengo udalbatzarrean utziko du kargua ofizialki De Benitok, eta tramiteak egin ondoren, irail aldera hartuko du kargua Delgadok.


IZAN MEDIA - Oihaneder\nHasiera » Albisteak » IZAN MEDIA\n2014-11-20 / Hala Bedi Irratia\nEgilea: Hala Bedi irratia\nHala Bedi Bi dialean 88.8an eta HalaBedi.org helbidean streaming bidez aurkitu ahal duzuen irrati kate euskalduna da. Aurten berrikuntzaz josita dator, 8 irratsaio berri hasi baititugu:\nHorrez gain, goizero igortzen ditugu aktualitateari buruzko elkarrizketak, Zebrabideatik hartuak, eta, astean zehar, egunean bi aldiz proposatzen ditugun agenda deialdiak. Eta, noski, Arrosa Saretik hartutako irratsaioak ditugu gure parrila osatzeko.\nGure proiektuak jendearen parte hartzea eskatzen du. Horregatik, aurten ere, eta laugarren urtez jarraian, Izan media izenburupean irrati tailerrak antolatu ditugu azaroaren 24retik 27ra (astelehenetik ostegunera, Oihaneder jauregian). Tailerren lehen eguna ahozkotasuna eta lokuzioa lantzeari eskainiko diogu; Bigarrenean, esan eta izan izenburupean, Hala Bediren aurkezpena egingo dugu, eta 30. Urteurreneko dokumentala emango. Hirugarrena, berriz, audio sorkuntzan trebatzen pasako dugu. Eta laugarrena audio edizio eta podcast-ekin bukatuko dugu.\nTailerrak arratsaldeko 18:00etatik aurrera izango dira, Oihaneder Etxean. Izena emateko epea zabalik dago eta nahikoa da hbiprogramazioa@gmail.com helbidera email bat bidaltzearekin. Beraz, badakizue, animatu parte hartzera. Ez dagoelako aitzakiarik, ezta erreuma edo San Vitoren dardararik.\nOsasuna ta bitamina